Tamadun Melayu Yang Bermain Dengan Emas

Saya berani bertaruh sekiranya kalau ditanyakan kepada anak-anak Melayu kita, apakah yang kalian tahu dan kenal mengenai Srivijaya, mereka akan terlopong tidak tahu bahawa betapa kehebatan Srivijaya inilah yang harus dikenali oleh bangsa Melayu kita. Jadi, mari bersama saya menyelami keagungan bangsa Melayu yang hilang ini…

1. Ibnu Kordadhbeh (844-848AD) ada mencatatkan mengenai kekayaan Srivijaya:

“Pemerintah Zabag (nama bangsa arab untuk Srivijaya) dipanggil sebagai maharaja dan saban hari, maharaja akan menerima hasil keluaran empayarnya yang berjumlah 200 man (ukuran yang tidak diketahui bagi menyukat emas di Srivijaya.

Pemerintah Zabaq ini akan menukarkan emas-emas yang merupakan pendapatan Empayar Srivijaya lalu menukarkannya ke dalam bentuk jongkong emas dan melontarkan ke dalam tasik lalu berkata:

“Ini adalah harta aku!”

2. Kekayaan dan keluasan empayar Srivijaya ini adalah sangat mengasyikkan. Dalam catatan yang ditulis oleh Abu Zayd Hassan yang memberi komen terhadap buku yang ditulis oleh Pengembaraan Sulayman di India dan China menulis mengenai Srivijaya yang berbunyi seperti berikut:

“… dikatakan bahawa kekayaan yang dimiliki oleh Srivijaya bersamaan dengan 900 prasang persegi (ukuran Parsi – persamaan dengan 4995 KM). Terdapat juga pulau-pulau yang dikawal oleh rajanya yang berukuran 1000 prasang persegi…”

“…. Sesiapa yang berjalan kaki untuk cuba mengelilingi keseluruhan empayar ini dan apabila dia penat, dia akan berjumpa dengan tempat perlindungan (yakni disediakan oleh pemerintah Srivijaya)

3. Tatkala orang semua lupa pada Srivijaya, sebuah empayar yang hilang dari sejarah dunia, Al Masudi menulis:

“Di Laut Champa (Laut China Selatan) adalah empayar sang Maharaja, raja seluruh kepulauan,yang berkuasa atas kerajaan tanpa batas dan mempunyai pasukan tak terhitung banyaknya. Bahkan kapal yang paling terpantas tidak dapat menyelesaikan dalam masa dua tahun mengelilingi pulau-pulau yang berada di bawah pengaruhnya.Wilayah raja ini menghasilkan segala macam rempah-rempah dan aromatik,dan tiada kerajaan lain (sebagaimana empayar ini) mampu mendapatkan banyak kekayaan dari bumi.”

Kita dapat melihat bagaimana Al Masudi menggambarkan kepada kita bagaimana luasnya empayar Srivijaya. Di katakan kapal yang paling pantas pun tidak dapat menghabiskan masa dua tahun untuk mengelilingi empayar Srivijaya. Kita dapat melihat yang Srivijaya menjadi tempat singahan pedagang dari barat untuk mencari rempah ratus. Sebenarnya, bangsa kita sudah memiliki pelabuhan bertaraf antarabangsa sebelum Melaka berdiri lagi.

4. Al-Biruni dalam catatannya mengatakan bahawa Srivijaya dipanggil sebagai “Negara Emas” kerana emas boleh didapati di mana-mana sahaja di bumi Srivijaya dan Srivijaya dikatakan tiada satu pun kerajaan di dunia yang dikatakan sekaya Srivijaya ketika itu.

5. Dalam catatan China pula mengatakan bahawa mereka memanggil Srivijaya sebagai Jinzhou yang kalau diterjemahkan bermaksud “Daerah Emas” atau “ Perairan Emas”. Diceritakan bahawa kawasan Bukit Seguntang itu penuh dengan emas dan patung Buddha yang bersalut emas dan perak.

6. Pada zaman pemerintahan Maharaja Balaputradeva, I-Ching, sami daripada China yang berhijrah ke Srivijaya untuk belajar agama Buddha telah memberi gambaran bahawa Srivijaya ini juga dikenali dunia sebagai “Kepualaun Emas” sinonim dengan panggilan yang digunakan oleh orang India ke atas nusantara. Boleh jadi juga ini adalah kerana kekayaan Srivijaya.

7. Catatan daripada Ibnu Said dalam manuskrip yang dikumpulkan daripada catatan Ptolemy dan Ibnu Fatima pula pula memperlihatkan peristiwa yang berikut:

“…setiap pagi, kami diberitahu, perbendaharaan kerajaan dibawa, seketul jongkong emas dalam bentuk batu-bata, ke hadapan maharaja yang mana untuk dilontarkan ke sebuah tasik berdekatan istana. Ketika maharaja masih hidup, tiada siapa yang berani mengusik jongkong-jongkong emas di dalam tasik itu. Apabila maharaja mangkat, penggantinya memerintahkan semua jongkong emas di dalam tasik dikeluarkan. Selepas dikeluarkan, emas-emas tadi dikira dan ditimbang, kemudiannya dibahagi-bahagikan di antara kaum kerabat diraja,para jeneral tentera,para hamba dan orang miskin. Bilangan jongkong emas dan beratnya dicatit ke dalam rekod istana dan prestij seseorang raja ditentukan berdasarkan jumlah jongkong emas yang mereka tinggalkan.”

Emas pada waktu itu dibuat mainan sahaja oleh raja-raja melayu ini.

KESIMPULAN

Sekarang, saya mahu ajak kalian berfikir, siapakah kita sebenarnya? Masakan pada zaman seawal zaman pemerintahan Srivijaya sudha wujud sesuatu yang sehebat teknologi membuat emas dan menukarkan emas menjadi jongkong?

Sekarang, saya mahu ajak kalian berfikir lagi… siapakah kita sebenarnya? Kenapa tamadun luar begitu teruja untuk mencatatkan mengenai kita? Daripada China, Arab, Parsi sehingga ke Ptolemy sendiri menerangkan siapakah kita…

Kalaulah kita adalah bangsa yang bercawat di hutan sebelum Melaka, habis… siapakah Srivijaya, tamadun yang emas hanyalah maianan mereka sebenarnya?

Bacaan Lanjut:

1. Paul Michel Munoz.  (2004) Early Kingdom of The Indonesian Archipelago and The Malay Peninsula.

2. Sailendra Nath Sen. (1987) Ancient Indian History and Civilization.

5. Linda Shaffer. (1996) Maritime Southeast Asia to 1500.


Lelaki Berkostum Joker Tikαm 17 Penumpang Keretapi Jepun

Tatkala pemerhati serantau menunggu keputusan pilihan raya Jepun pada Ahad lepas, negara itu dikejutkan dengan se.ra.ngan pi.s.au seorang lelaki berpakaian kostum Joker di Tokyo. Se.ra.ngan di sebuah stesen keretapi itu menyaksikan 17 orang cedera, tiga daripadanya mengalami kecederaan serius.

Klip video se.ra.ngan:

(Sumber: South China Morning Post)

Saksi-saksi di tempat kejadian memberitahu stesen televisyen NHK pengguna keretapi yang panik melompat keluar dari tingkap komuter atau masuk ke gerabak keretapi lain. Se.ra.ngan tersebut berlaku ketika penduduk Tokyo meraikan sambutan Halloween dengan kebanyakan penduduk memakai kostum. Selain meni.k.am, suspek turut menuang minyak dan memba.ka.r stesen sekaligus mengakibatkan ramai pengguna panik.

Suspek Kyota Hattori, 24 tahun, diberkas polis di tempat kejadian tanpa melawan. Semasa disoal siasat, Hattori memberitahu dia amat meminati watak Joker dari filem Batman. Malah, dia menyatakan ingin membu.n.uh ramai pengguna pada hari itu dan berharap dikenakan hukuman ma.ti atas je.na.yahnya itu.

Laman media sosial riuh dengan imej-imej dari tempat kejadian. Satu imej menunjukkan Hattori memakai baju kemeja berwarna hijau dan sut berwarna ungu – menye.ra.ng pengguna keretapi dengan pi.sa.u dalam keretapi Keio berhampiran stesen keretapi Kokuryo. Menurut seorang saksi kejadian. dia menye.ra.ng penumpang tanpa menunjukkan sebarang perasaan sekaligus menimbulkan ketakutan para penumpang.

Apabila diminta mengulas insiden itu, jurucakap kerajaan Hirokazu Matsuno menyifatkan se.ra.ngan tersebut sebagai ke.j.am dan tidak berperikemanusiaan. Klip video televisyen menunjukkan pihak berkuasa dan pasukan penyelamat bekerja keras di luar stesen keretapi mengeluarkan pengguna keretapi yang terperangkap.

Salah seorang penumpang yang merakam video insiden, Shunsuke Kimura memberitahu dia terpaksa melompat keluar dari tingkap gerabak. Bagaimanapun, dia mengalami kecederaan di bahu selepas terjatuh pada platform stesen.

Jepun jarang berdepan je.na.yah ga.n.as begini berikutan usaha keras pihak berkuasa menjaga keamanan negara itu. Tetapi ia masih tidak boleh memadamkan hakikat bahawa ini se.ra.ngan pi.s.au kedua dihadapi ibu negara Jepun itu dalam tempoh dua bulan.

Sehari sebelum upacara penutupan Sukan Olimpik, seorang lelaki berusia 36 tahun bertindak meni.k.am 10 orang penumpang komuter. Selepas ditahan pihak berkuasa, suspek memberitahu dia mahu meni.k.am wanita yang kelihatan gembira. Dengan se.ra.ngan terbaru ini, ini menunjukkan peningkatan trend je.na.yah pi.s.au berprofil tinggi dalam beberapa tahun kebelakangan ini.

Dua tahun sebelumnya, seorang lelaki bernama Ryuichi Iwasaki, 51 tahun, membawa dua bilah pi.s.au sebelum menye.ra.ng sekumpulan pelajar perempuan di sebuah perhentian bas di luar Tokyo. Se.ra.ngan tersebut menyaksikan dua orang mangsa terbu.n.uh dengan 17 lain cedera. Sebelum sempat dicekup pihak berkuasa, suspek memilih mengambil nyawanya sendiri.

Pada 2018, seorang lelaki bernama Ichiro Kojima membu.nu.h seorang penumpang dan mencederakan dua lagi dalam satu se.ra.ngan dalam keretapi Shinkansen. Kojima kini sedang menjalani hukuman pen.ja.ra seumur hidup atas je.na.yah yang dilakukannya.

Dan akhir sekali pada 2016, Jepun dikejutkan dengan insiden se.ra.ngan pi.s.au di sebuah rumah penjagaan orang kelainan upaya (OKU) di Sagamihara. Se.ra.ngan yang dilakukan oleh Satoshi Uematsu menyaksikan 10 orang individu terbu.n.uh dengan 26 lagi cedera.

Bila ditanya motif se.ra.ngan, dia melakukannya sebagai cara menamatkan penderitaan OKU yang dibebankan dengan pelbagai penyakit dan keadaan genetik. Selepas ditahan dan dibicarakan di mahkamah, Uematsu kemudiannya dikenakan hukuman ma.ti pada 2020. Dalam penghakimannya, hakim menyifatkan insiden tersebut sebagai sesuatu yang tidak boleh diterima dan melihat hukuman tersebut sebagai setimpal terhadap je.na.yahnya.

Insiden-insiden ini sudah pasti menimbulkan persoalan bagaimana pihak berkuasa melindungi stesen dan penumpang keretapi daripada se.ra.ngan sebegini. Dahulu, wujud cadangan untuk memeriksa penumpang sebelum memasuki stesen tetapi ditolak atas alasan ia berpotensi melewatkan perjalanan keretapi.

Mungkin sudah tiba masanya untuk Perdana Menteri baru Fumio Kishida mengambil kira aspek keselamatan dan kebajikan pengguna pengangkutan awam Jepun daripada aspek ketepatan masa ketibaan keretapi. Cukuplah pisang berbuah dua kali. Atau hanya selepas se.ra.ngan lebih dahsyat, baru nak bertindak? Jika itu berlaku, maka jelaslah kepentingan kerajaan ialah aspek material dan bukannya nyawa rakyat yang tidak berdosa.

RUJUKAN

BBC News. (2020, 13 Mac). Satoshi Uematsu: Japanese man who DITAPIS 19 disabled people sentenced to DITAPIS.

McCurry, J. (2021, 31 Oktober). Arrest after man dressed as Joker injures 17 in Tokyo train DITAPIS. The Guardian.

Feehan, K. dan Devereux-Evans, O. (2021, 31 Oktober). Suspect dressed as The Joker, 24, ‘told police he wanted the DITAPIS PENALTY’ as they arrested him after DITAPIS, acid and arson DITAPIS on Tokyo train left 17 injured including elderly man fighting for his life. Daily Mail.

Reuters. (2019, 18 Disember). Japanese man sentenced to life in prison for DITAPIS DITAPIS on DITAPIS train.

Sumber gambar: South China Morning Post.


Zoologi Untuk Pemula

Sebelum kita masuk ke alam zoologi atau nama amnya alam haiwan, kita perlu memahami apakah yang dimaksudkan dengan zoologi dan intipatinya.

Zoologi adalah salah satu cabang dari bidang sains biologi bagi mengkaji ‘kerajaan haiwan’ atau Animal Kingdom, termasuklah kajian mengenai struktur, evolusi, pengkelasan, embriologi, perlakuan, taburan pelbagai jenis haiwan sama ada hidup atau pupus, dan interaksi sesama haiwan serta hubungan haiwan dengan ekosistem. Nama zoologi berasal dari gabungan dua kata dari bahasa Yunani Purba iaitu zōion bermaksud haiwan dan logos yang bermaksud pengetahuan atau kaji.

Dalam bidang Zoologi, ia berpecah kepada 6 kajian spesifik bagi menghasilkan keseluruhan ilmu dari ‘kerajaan haiwan’ iaitu:

1. STRUKTUR

Di bawah kajian struktur ada 2 kajian saintifik iaitu biologi sel dan anatomy. Biologi sel adalah kajian bagi memahami struktur, fisiologi (mekanisma), kelakuan, interaksi sesebuah sel. Kajian ini berada dalam tahap mikro atau molecular, dengan kata lebih faham kajian yang hanya dilakukan bersama alatan yang meneropong sel seperti mikroskop. Kajian ini boleh dilakukan ke atas organisma mikro seperti bakteria sehingga kepada sel yang spesifik dalam organisma yang kompleks seperti manusia. Anatomy pula adalah kajian makro untuk memahami aktiviti organ dan sistemnya.

Kajian ini adalah paling asas dalam sains biologi terutamanya bidang zoologi sendiri kerana dengan memahami struktur dan fungsi mengenai sel atau organ, kita boleh memahami seluruh aktiviti sesebuah organisma serta mempunyai kelebihan dalam mengenali dan mengklasifikasikan sesuatu haiwan.

2. FISIOLOGI

Kajian fisiologi adalah kajian mengenai proses mekanisma, fizikal dan biokimia sesuatu organisma bagi memahami bagaimana organisma itu berfungsi. Contohnya, jika otak yang menyebabkan lembu cenderung untuk meragut rumput disekitarnya, apakah mekanisma dan bagaimana cara otak bagi merangsang lembu untuk melakukan sedemikian? Kiranya, ia kajian mengenai mekanisma tubuh badan bagi memastikan organisma sentiasa hidup.

Kajian fisiologi terbahagi kepada dua iaitu, fisiologi tumbuhan dan fisiologi haiwan. Fisiologi haiwan termasuk fisiologi manusia, memahami bagaimana sistem saraf, pencernaan, imunisasi, pernafasan, dan peredaran darah berfungsi dan berinteraksi dalam tubuh badan.

3. Evolusi

Kita memang sinonim dengan perkataan evolusi. Mesti kaitkan dengan Chales Darwin yang meloporkan kajian ini setelah mengkaji di pulau Galapagos sehingga mencetuskan kontroversi kerana memberi hipotesis bahawa manusia adalah berasal dari monyet.

Kajian evolusi adalah kajian yang mengfokuskan kepada asal-usul sesuatu spesis dari generasi terdahulu hingga ke generasi terkini sesuatu spesis, melalui perubahan masa. Ada pelbagai saintis evolusi yang mengkaji spesis tertentu seperti entomologis (pengkaji serangga), mammalogis (pengkaji mamalia), herpetologis (pengkaji reptilian dan amphibian) dan ornithologis (pengkaji burung) bagi menjawab pelbagai persoalan tentang evolusi sesuatu spesis tertentu.

Kajian evolusi juga bergantung kepada bidang paleontology, iaitu kajian fosil bagi menggunakan fosil sebagai rekod bagi menjawab persoalan evolusi, selain bergantung harap kepada teori semata-mata. Pendek kata, kita mengesan kewujudan dan sejarah sesuatu spesis terdahulu bagi mencari perkaitan dengan generasi spesis terkini.

3. PENGKELASAN

Pengkelasan saintifik dalam zoology adalah method di mana zoologis mengumpulkan dan mengkategorikan suatu organisma mengikut jenis biological seperti spesis atau genus. Dalam bahasa sains, bidang pengkelasan ini dipanggil sebagai taxanomi dan pengkelasan secara biologi (biological classification) adalah cara yang kerap digunapakai oleh para zoologis.

Pelopor bagi kajian pengkelasan secara biologi adalah Carl Linnaeus, Bapa Taxanomi yang memulakan pengkelasan spesis berdasarkan perkongsian ciri fizikal. Kemudian Charles Darwin merombak dan mengukuhkan pengkelasan tersebut dengan prinsip persamaan sesama spesis generasi kini (common descent). Seterusnya, dengan perkembangan teknologi terkini, penggunaan jaringan DNA menjadi keperluan penting sebagai sebuah data untuk pengkelasan yang lebih teliti dan tepat. Teknik ini digelar sebagai Molecular Phylogenetics.

5. ETHOLOGI/KELAKUAN

Ethologi adalah kajian berkenaan kelakuan haiwan di bawah pengaruh persekitaran, berbeza dengan Behaviourism yang hanya memfokuskan kajian respon haiwan dalam keadaan terkawal seperti makmal. Ethologis juga perlu memahami evolusi kelakuan dalam teori pemilihan alam (natural selection). Charles Darwin selain pelopor teori evolusi, beliau juga pelopor ilmu ethologi dengan menulis buku The Expression of the Emotions in Man and Animals yang menjadi rujukan terpenting ethologis moden.

6. BIOGEOGRAFI

Biogeografi adalah kajian mengenai perubahan taburan organisma di Bumi disebabkan oleh perubahan geografi seperti pergerakan tektonik plat, perubahan iklim, migrasi dan pengembangan populasi. Pelopor kajian ini adalah Alfred Russel Wallace, biologis dari British yang pernah menjelajah Semenanjung Tanah Melayu dan Borneo serta menerbitkan hasil kerjanya bersama Charles Darwin.

Inilah keenam-enam kajian spesifik bagi melengkapkan ilmu Zoologi. Secara asasnya, inilah pengisian terpenting dalam memahami dunia haiwan yang sekian lama menjadi penghuni Bumi. Jangan pernah terfikir untuk berhenti meminati bidang ini setelah membaca kajian-kajian yang memeningkan. Tidak mustahil jika kita menyukai sesuatu ilmu, pasti ada merasa membuak-buak untuk mengkaji suatu ilmu lebih mendalam lagi.

SUMBER:


Bagaimana Empayar Rom Terbelah Dua?

Sejarah mengabadikan Rom sebagai salah satu empayar paling hebat yang pernah wujud. Bangsa Rom menguasai Eropah dan Afrika Utara, membina jalan raya dan saluran air. Kuasa mereka menyebarkan bahasa Latin sampai jadi bahasa perantara. Tapi peliknya, empayar begitu agung tumbang dan binasa begitu cepat.

Kalau korang gemar baca sejarah, mesti kerap terserempak gambaran: “at the apex of its power”, “at the zenith of its glory” dan “at its greatest extent”. Ketiga-tiga ni bermaksud “berada pada titik sejarah paling hebat” (selalunya sebelum kejatuhan). Rom mencapai status ni semasa pemerintahan Trajan (98-117).

Bermula dari pemerintahan Commodus (177-192), empayar agung ni mula berantakan. Dan masuk jer abad ketiga, Rom makin lama makin menjadi bangkai hidup. Dalam sejarah Rom, ada satu babak dipanggil “Crisis of the Third Century”. Sebelum kita sembang pasal krisis ni, wajar kita cakap pasal “Year of the Five Emperors” dulu.

Sini korang boleh nampak kami bahagikan sejarah Rom ikut peristiwa: “Year of the Five Emperors” ni berlaku pada tahun 193. Sebaik sahaja Commodus dibunuh pada ambang tahun baru, Rom jadi gila. Asalnya Pertinax naik jadi maharaja. Tapi Praetorian Guard tak suka langsung pada dasar pembaharuan Pertinax.

Jadi mereka bunuh Pertinax. Lawak. Pembunuh Commodus dibunuh. Didius Julianus ganti Pertinax tapi digugurkan Septimius Severus tiga bulan kemudian. Dah Septimius naik, ada dua pencabar takhta timbul — Pescennius Nig-r (terpaksa censor) dan Clodius Albius. Rom dah kira dalam perang saudara. Septimius kemudian buat ‘kerajaan perpaduan’ dengan Clodius. Kedua-dua mereka kemudian patahkan Pescennius yang mati dipancung.

Selesai satu masalah. Beberapa dekad selepas tu, jadi “Crisis of the Third Century” pula. Kali ni Severus Alexander dibunuh tentera sendiri. Pada tahun 235, Severus menghadapi ancaman daripada Sassania dan puak-puak Germania. Baginda nak fokus pada Sassania betul-betul. Jadi baginda guna jalan diplomasi dan rasuah untuk mandulkan puak-puak Germania.

Tentera Rom bengang bila dapat tahu sebab bagi mereka, puak-puak Germania ni patut dihentam kerana berani langgar Rom. Jadi mereka berpakat sesama sendiri (ibu Severus masuk sekali) dan bunuh maharaja mereka. Mereka pilih Maximinus Thrax jadi maharaja baru.

Maximinus ni adalah komander salah satu bala tentera (legion). Baginda menjadi maharaja pertama daripada “kasta berek” (barracks dynasty). Bengap bab politik. Tiada penyokong. Beranak pun entahnya kat longkang (anak luar nikah) jer. Jadi mereka tak berkuasa seperti seorang maharaja. Mereka berkuasa bagaikan warlord yang menindas.

Penulis Pat Southern berkata dalam bukunya (The Roman Empire from Severus to Constantine), pihak Senat memang benci gila kat Maximinus. Sebab dia ni seorang peasant jer. Dan Rom mengulangi sejarah. Lepas Commodus dibunuh, berlakunya Year of the Five Emperors. Tiga tahun lepas Severus dibunuh, berlaku pula Year of the Six Emperors…

Tak perlu saya luaskan apa yang berlaku ketika Year of the Six Emperors. Korang dah tahu skripnya. Maximinus dibunuh. Pada tahun 284, Maharaja Diocletian naik takhta. The great Diocletian. Setelah berfikir panjang, baginda tahu kena buat satu benda… Rom kena dibelah Eastern Roman Empire dan Western Roman Empire. Kedua-dua empayar ni kena diperintah secara satu, melalui dua maharaja besar (Augustus) dan dua maharaja kanan (Caesars).

Selesai Crisis of the Third Century… tapi Diocletian rupanya sekadar menumpang nyawa jer. He only delayed the inevitable. Rom dibelah untuk mempertingkat keberkesanan. Tapi pembelahan ni sebenarnya makin lama makin jadi permanent. Dua Roman Empires ni makin jadi berbeza antara satu sama lain.

Diocletian mangkat pada tahun 311. Mengambil iktibar daripada Crisis of the Third Century (dan segala Year of Emperors bagai) serta Tetrachy (empat maharaja) Diocletian ni, ada seorang maharaja kanan yang berpendapat sistem ni takkan tahan lama. Maharaja ni dah terima hakikat:

Maharaja kanan ni adalah Constantine. Ya. Constantine the Great.

Constantine sendiri terpaksa menghapuskan pencabar takhtanya iaitu Maxentius. Perkembangan politik Rom kemudian berubah begitu ketara pada tahun 324. Itulah tahun apabila Constantine jadi “penguasa tunggal” Empayar Rom Agung (bukan Rom Timur jer). Jadi baginda buat keputusan:

“Daripada aku pening kepala menghadap bangsat-bangsat yang dok pulas tahi politik ni, baik aku keluar jer dari Rom,” fikir baginda.

Dan itu yang baginda buat. Baginda pindahkan ibu kota Rom daripada bandar Rom ke bandar Byzantium… membuka kota semula menjadi Constantinople yang menjadi kiblat sebuah kuasa.

Constantinople ni digambarkan terlalu indah sampai setiap bangsa ada nama tersendiri untuknya.

Nova Roma

Miklagard (bangsa Viking)

Tsargrad (Slavik)

Megalopolis (Greek)

Qunstatiniya (Arab)

The City of God (sebab Constantine peluk Kristian)

Dan atas sebab tu, kita tengok dalam sejarah ada “Empayar Rom Agung” (Greater Roman Empire) yang terpecah menjadi “Rom Barat” dan “Rom Timur”. Oleh kerana politik tak kesudahan selepas reform sekalipun, Constantine bangunkan “Rom Timur” sebagai “Byzantium Empire”. Seabad kemudian, Rom Barat collapsed buat selamanya.

Panjang betul ceritanya. Memanglah panjang. Sejarah Rom kot. Sebab tu buku KITAB TAMADUN ROM ni tebal gila. Mana nak dapat dengan harga Shopee ni pula kan? Boleh beli dah buku ni kat bit.ly/KitabTamadunRom


Benarkah Tariq Bin Ziyad Membakar Kapal-Kapalnya?

Masih ingat kerajaan Andalusia? Kerajaan yang pada zaman moden hari ini meliputi Negara Sepanyol yang suatu masa dahulunya pernah berada di bawah pemerintahan Islam selama hampir 800 tahun.

Bermula sebagai salah sebuah wilayah di bawah pemerintahan kerajaan Umayyah di Damsyik, kemudian bertukar menjadi pusat pemerintahan bagi sebuah kerajaan Umayyah yang berjaya bangkit dan menubuhkan kerajaan baru setelah kerajaan sebelumnya yang berpusat di Damsyik dijatuhkan dan cuba dilenyapkan pengaruhnya oleh kerajaan Abbasiyah.

Andalusia mengalami beberapa perubahan tampuk kekuasaan yang memperlihatkan pelbagai polisi diperkenalkan, namun ianya tidak menghalang sekian banyaknya kemajuan terutama dari sudut perkembangan keilmuan, sains, teknologi dan juga kesenian.

Bercakap soal kerajaan Andalusia, antara perkara yang cukup masyhur yang masih menjadi perbincangan dan perdebatan sehingga ke hari ini adalah bagaimana ajaib dan hebatnya penaklukan yang dilakukan oleh Tariq Bin Ziyad, panglima dan pemimpin tentera Islam dari suku Barbar. Bukan sekadar keberanian dan kebijaksanaan beliau merencana strategi untuk menundukkan tentera Kristian Gothic pimpinan Roderic pada ketika itu, namun polisi yang diambil oleh Tariq Bin Ziyad.

Tariq Bin Ziyad dikatakan dengan kebijaksanaan dan ketegasannya itu telah mencipta satu keadaan terdesak antara hidup dan m4ti buat tentera-tenteranya. Sama ada m4ti syahid atau menang mulia dalam pertempuran dengan pihak Kristian. Apakah arahan yang diperintahkan beliau? Ya, beliau telah memerintahkan supaya kapal-kapal yang membawa tentera umat Islam dibakar kesemuanya supaya tiada peluang untuk melarikan diri daripada medan pep3rangan!

Usaha pembukaan Andalusia atau Sepanyol ini telah direncana dengan cukup strategis oleh Musa Bin Nusayr, Gabenor Maghribi pada ketika itu. Tariq Bin Ziyad selaku Ketua Panglima P3rang Musa Bin Nusayr telah memimpin tentera yang terdiri daripada orang Barbar dan Arab untuk menaklukkan Andalusia dan menjayakan misi ini pada tahun 92 H/711 M.

Dengan sejumlah tentera 12,000 orang Tariq Bin Ziyad membawa tentera-tentera Islam menyeberangi laut Mediterranean untuk sampai ke Selat Gibraltar. (Selat yang diberi nama ‘Jabal Tariq’ sempena memperingati peristiwa besar dan hebat ini.)

Sesampai sahaja Tariq Bin Ziyad di persisiran pantai Andalusia, Tariq Bin Ziyad telah disambut oleh tentera Kristian Gothic pimpinan Roderic berjumlah sekitar 100,000 orang. Melihatkan ramainya jumlah tentera musuh, Tariq Bin Ziyad telah menyampaikan satu khutbah yang cukup masyhur yang cukup yang mana khutbah atau pidato tersebut telah menyebabkan ramai penulis sejarah membuat indikasi bahawa benar Tariq Bin Ziyad telah memerintahkan tenteranya untuk membakar kapal-kapal yang membawa mereka sampai ke Andalusia.

Namun, apakah sedahsyat itu keputusan yang dilakukan Tariq Bin Ziyad? Ayuh kita melakukan analisis penting supaya kita tidak tenggelam atau ditipu oleh ‘konon hebatnya’ tentera Islam melakukan perkara sedemikian sedang sebenarnya ia hanya membvnuh karakter ketokohan Tariq Bin Ziyad.

Ibnu Khillikan ada menyebutkan dalam Wafayat Al’A’yan dan Al-Maqirri At-Tilmisany dalam Nafg Ath-Thib berkenaan pidato Tariq Bin Ziyad menyampaikan pidato dan syairnya yang cukup panjang. Dirakamkan pidatonya yang sering sahaja dituliskan di dalam buku-buku sejarah.

“Wahai pasukan kaum Muslimin! Ke mana kalian akan pergi? Lautan di belakang dan musuh di hadapan? Demi Alllah, kalian tidak punyai pilihan lain kecuali bersungguh dan bersabar!”

Namun, ketika mengulas pidato ini, ramai sejarawan tidak begitu maklum dan tahu akan khutbah ini.  Di sini saja mudah muda untuk dipertikai atau disanggah kepercayaan terhadap kebenaran pidato ini. Ada perintah membakar kapal? Ada sejarawan yang membenarkan peristiwa tersebut, namun pastinya ia lebih mudah disanggah dengan beberapa hujah berikut daripada Prof Dr Raghib as-Sirjani:

Pertama, pistiwa ini tiada kekuatan dari segi riwayat dan sanad yang tepat. Dalam kajian sejarah Islam, penting untuk dimanfaatkan Ilmu ar-Rijal dan Ilmu Al-Jarh wa At-Ta’dil yang menjadi kekuatan Islam sebagai pendokong kepada sumber sesebuah periwayatan kisah. Paling penting, dikatakan riwayat ini tidak dipastikan riwayatnya datang daripada jalur-jalur orang yang boleh dipercayai.

Kedua, jika difikirkan daripada logik sebuah akal, bukankah Tariq Bin Ziyad akan dipersoal atas tindakannya oleh Musa Bin Nusayr, ataupun Khalifah al-Walid Bin Abd Malik? Tiada riwayat yang menyebutkan sekurangnya ada dialog yang berlaku antara Musa Bin Nusayr dan Tariq Bin Ziyad seputar kejadian tersebut, atau sekurangnya ada ulama’ yang mempertikai tindakan tersebut kerana ia sangat bertentangan dengan polisi tentera Islam dalam pep3rangan yang tidak akan melakukan apa-apa kerosakan dan kemusnahan terhadap alam sekitar, binaan dan harta benda dan yang lebih kontradiknya adalah Tariq Bin Ziyad adalah seorang yang sangat berpegang teguh dengan ajaran Islam.

Ketiga, bahawa sebenarnya riwayat adalah datangnya dan dipopularkan oleh sumber-sumber Eropah. Kenapa mereka melakukan sedemikian? Untuk menutup kelemahan dan keaiban tewasnya mereka dengan jumlah tentera Islam yang lebih kecil, ditambah mereka mempunyai kelebihan dari aspek persenjataan dan lebih arif dengan kedudukan geografi kawasan pep3rangan.

Kononnya, apabila Tariq Bin Ziyad membakar kapal milik tentera Islam, mereka akan terdesak dan pastinya akan berjuang berhabis-habisan dan berm4ti-m4tian kerana mereka tiada pilihan lain. Namun ternyata sumber dan hujah ketiga ini paling lemah sekali kerana yang pertama kapal itu bukan milik asal tentera Islam. Ia adalah kapal yang dipinjamkan Julian, Penguasa Sabtah.

Pastinya jika Tariq Bin Ziyad membakar kapal yang dipinjamkan ia akan memberikan imej dan nama yang buruk terhadap Islam dan pastinya Tariq Bin Ziyad memahami itu dengan cukup jelas! Kedua, Tariq bin Ziyad adalah genius p3rang. Membakar kapal membuktikan beliau seorang yang cetek pengetahuan dan hanya bergantung harap pada takdir dan keadaan terdesak untuk mencapai kemenangan menghadapi musuh.

Berdasarkan beberapa hujah di atas, ternyata Barat dan Eropah tidak pernah berputus asa untuk menjatuhkan kredibiliti tokoh Islam yang telah berjasa kepada masyarakat dan agama. Betapa besarnya jasa Tariq Bin Ziyad membuka ruang supaya sinar cahaya Islam sampai ke Eropah.

Namun, usaha-usaha kecil sebegini yang sering dipandang enteng dan dijadikan pula hujah oleh penulis sejarah Islam untuk menambah elemen klimaks pada karya mereka adalah sesuatu yang kita perlu muhasabah bersama. Nampak kecil, namun ia mampu memberi impak besar kepada misi umat Islam terdahulu yang hanya berhasrat membawa kebaikan kepada dunia, bukanlah meraih kekayaan dengan usaha-usaha penaklukan sedemikian. Seharusnya memurnikan, bukan menambah sebuah cela.

RUJUKAN:

Jamil M. Abun-Nasr, (1987), A History of the Maghrib in the Islamic Period, the Press Syndicate of the Univesity of Cambridge

Prof Dr. Raghib As-Sirjani, (2013), Bangkit dan Runtuhnya Andalusia, Pustaka Al-Kautsar.

Muhammad Fakhrul Islam Bin Mohd Fouzi
Mahasiswa Tahun 2
Jabatan Sejarah & Tamadun Islam
Akademi Pengajian Islam Universiti Malaya


Pejuang Uthmaniyyah Kulit Hitam Yang Setia

Empayar Uthmaniyyah adalah sebuah pemerintahan Islam yang besar, meliputi dari Semenanjung Balkan ke Iraq dan dari Caucasus ke Tanduk Afrika pastinya memiliki pelbagai kumpulan etnik yang melibatkan diri dalam tenter4 Uthmaniyyah, pentadbiran kerajaan, perdagangan dan kehidupan sosial sehari-hari.

Salah satu contoh yang penting ialah seorang askar terkenal yang dikenali sebagai Black Musa, beliau merupakan seorang askar sukarelawan dalam tenter4 Uthmaniyyah yang berasal dari Sudan. Black Musa mendedikasikan seluruh kehidupan, harta benda dan jiwa raganya untuk mempertahankan Daulah Uthmaniyyah semasa Per4ng Dunia Pertama.

Musa pernah menyertai beberapa siri peper4ngan, antaranya adalah Pertempvran Tripoli, Canakkale, Per4ng Balkan, dan Per4ng Dunia Pertama. Cuba menyertai Per4ng Kemerdekaan Turki namun terpaksa melupakan hasrat tersebut kerana masalah kesihatan.

Usaha beliau mula mendapat perhatian ketika beliau menjadi pegawai kanan Komander Eşref Bey di Libya. Eşref Bey juga merupakan Ketua Perkhidmatan Khas Uthmaniyyah yang terakhir, (Teşkilat-ı Mahsusa)

Beliau dilahirkan pada tahun 1880 di Crete dan membesar sebagai anak yatim di Mesir, beliau juga dikenali sebagai Sudanlı Zencı Musa’nın yang bermaksud “Pemuda Hitam Dari Sudan”.

Mula menyertai Perkhidmatan Khas Uthmaniyyah, Teşkilât-ı Mahsusa semasa Per4ng Turco-Itali pada tahun 1911 di Libya, di mana beliau berjuang disamping tokoh-tokoh penting seperti Mustafa Kemal Atatürk, Enver Pasha, Halil Pasha, Nuri Pasha dan sudah tentu komander circassian yang terkenal, Eşref Sencer Kuşçubaşı Bey yang menjadi komandernya.

Eşref Bey, yang dikenali dengan peranan yang dimainkannya dalam mendirikan Republik Turki Thrace Barat yang tidak panjang umur berikutan ancaman Greece dan Bulgaria yang melakukan kemaraan ke sempadan barat kerajaan, adalah lebih daripada sekadar seorang komander bagi Black Musa. Sebaliknya, dia lebih cenderung menganggapnya sebagai seorang bapa.

Mereka banyak melaksanakan kempen-kempen bersama, kempen mereka yang paling terkenal menjadi kempen mereka yang buat kali terakhir. Selepas Libya, Eşref Bey dan Black Musa membentuk dua skuadron di semenanjung Arab, mereka lah yang bertanggungjawab memecahkan sekatan British terhadap tenter4 Uthmaniyyah di Yaman.

Uthmaniyyah yang sebelum itu telah menyerah kalah, dengan tidak semena-mena mendapati mereka terlibat pula dalam dua per4ng berbeza di Balkan. Di sini lah dia akan memainkan peranan dalam menubuhkan Republik Turki Thrace Barat bersama-sama Eşref Bey di bawah perintah Enver Pasha dan dalam Per4ng Balkan yang kedua, dia akan menjadi salah seorang pahlawan yang membebaskan Edirne dari pasukan Bulgaria.

Tidak lama selepas Per4ng Dunia Pertama bermula, mereka ditugaskan untuk mengiring satu rombongan besar yang membawa 300.000 syiling emas bersama 38 anggota Pasukan Khas lain di bawah kepimpinan Eşref Bey untuk dibayar kepada Kompeni VII. yang di bawah perintah komander Uthmaniyyah-Circassian, Ali Sáid Akbaytugan Pasha dan pasukan Militan Yaman yang merupakan sekutu mereka.

Tidak lah mengejutkan apabila konvoi mereka diser4ng hendap oleh musuh iaitu pasukan bersekutu yang besar berjumlah 20.000 orang yang diketuai oleh Lawrence of Arabia, lantas membawa kepada pertempvran yang berlangsung dalam jangka masa pendek di mana Eşref Bey terceder4 dan berjaya ditawan musuh, namun Musa berjaya meloloskan diri bersama emas yang dibawa ke pos pertahanan Uthmaniyyah yang terpencil di Yaman.

Malangnya, Uthmaniyyah dan Jerman yang bersama-sama dalam pakatan Kuasa Tengah, tewas dalam Per4ng Dunia Pertama. Lebih menyedihkan, walaupun Black Musa berjaya meloloskan diri dari serbuan semasa konvoi dan membawa emas dan bekalan kepada askar di Yaman, Eşref Bey yang terceder4 semasa dalam pertempvran dan dibawa oleh pihak British sebagai tawanan per4ng ke Malta. Semenjak itu, kedua-dua nya tidak pernah bertemu antara satu sama lain lagi.

Selepas berakhirnya Per4ng Dunia Pertama, Black Musa membuat keputusan untuk menyertai perjuangan kebangsaan di Istanbul, di mana ketika itu ibu kota tersebut sedang berada di bawah pendudukan British yang sedang seronok membahagi-bahagikan wilayah-wilayah Uthmaniyyah setelah mereka mengalahkan Kuasa Tengah dalam Per4ng Dunia Pertama.

Walau bagaimanapun, Black Musa bersendirian dan tidak mengenali sesiapa pun di Istanbul, bahkan beliau tidak mempunyai wang dan tempat berteduh.

Suatu hari ketika dia keluar dari masjid selepas menunaikan solat Zuhur, Ali Sáid Akbaytugan Pasha yang mengenali Musa melalui misi konvoi mengiring emas yang dibawa untuk pasukannya semasa bertahan di Yaman dahulu, ternampak kelibat Musa dari jauh.

Ali Sáid Pasha yang merasa sedih melihat Musa yang berada dalam keadaan sukar dan serba kekurangan, menawarkan diri untuk membantu Musa memohon kelulusan untuk pencen dari perkhidmatan tenter4 negara agar beliau boleh berehat dan menggunakan wang pencen untuk menampung hidup.

Namun, Musa enggan dan menolak dari mengambil pencen, dengan mengatakan bahawa dia tidak sepatutnya mengambil wang yang pada asasnya hak milik rakyat yang miskin ketika negara baru sahaja kalah per4ng.

Justeru, Ali Sàid Pasha memutuskan untuk membantu Black Musa mencari sebarang pekerjaan, dan akhirnya berjaya membawa Musa mendapatkan pekerjaan dengan kedudukan sebagai porter (penjaga pintu atau pembawa barang) khusus di sekitar daerah Karakoy, kota Istanbul.

Setelah beberapa hari berlalu, seorang komander penjaj4h British yang dikenali sebagai Jeneral Harrington telah melihat Musa lalu bertanya kepada masyarakat sekitar, lantas beliau diberitahu tentang cerita-cerita kepahlawanannya di medan per4ng.

Harrington, dikenali sebagai seorang panglima per4ng yang amat menghargai bakat tempvr dan keberanian walaupun orang itu adalah di pihak musuh, merasa kagum dengan Black Musa lalu memutuskan untuk menawarkan Black Musa kedudukan dan jawatan bersama tenter4 British.

Musa menolak tawaran Harrington mentah-mentah dengan mengatakan :

“Anda tidak boleh sewenang-wenangnya membuat tawaran sebegitu rupa kepada semua orang, tidak semua orang semurah harga itu. Saya masih mempunyai negara, saya adalah rakyat negara Daulah Uthmaniyyah, saya memiliki panji-panji yang dihiasi corak bulan sabit dan bintang, dan saya masih mempunyai seorang komander iaitu Komander Eşref Bey. Perjuangan kami menentang penjaj4han kalian pun masih belum selesai.”

Musa meneruskan perjuangannya dengan bekerja sebagai porter pada siang hari, kemudian beliau meneruskan khidmat baktinya untuk perjuangan nasional pada waktu malam, beliau bertugas sebagai penyeludup senj4ta dan amunisi kepada pasukan penentang di Anatolia.

Akibat kerja keras yang berlanjutan siang dan malam, sedikit sebanyak mempengaruhi kesihatan Musa yang sudah sedia terluka di jiwanya dek kerana menyaksikan pendudukan penjaj4h British di Istanbul dan kerinduannya untuk menemui mentornya Eşref Bey sekali lagi.

Tidak lama kemudian, Black Musa disahkan menghidap penyakit tuberkulosis yang teruk, iaitu sejenis penyakit bakteria berjangkit yang terbentuk oleh perkembangan nodul (tubercles) dalam tisu, terutamanya di bahagian paru-paru, yang memaksa dia meninggalkan pekerjaannya.

Beliau kemudiannya mengambil keputusan untuk bersara atas dasar tidak mahu menjadi beban kepada rakan-rakan seperjuangannya. Beliau menghabiskan sisa-sisa hidupnya dengan memberikan tumpuan kepada kehidupan yang tenang melalui meditasi dan menghabiskan masa beramal ibadat di sebuah pondok Muslim di Uskudar, Istanbul yang turut menjadi tempat Black Musa menghembuskan nafas terakhirnya pada tahun 1919.

Apabila dia meninggal dunia, barang-barang yang ada bersamanya ketika ditemui adalah sebuah beg kecil, dan satu-satunya harta paling berharga yang dimilikinya pada waktu itu adalah senaskah al Quran, sekeping peta Empayar Uthmaniyyah, foto Komander Eşref Bey dan kain kafan.

Komander Eşref Sencer Kuşçubaşı Bey, yang sebelum itu ditawan dan dipenjarakan oleh pihak British di Malta dibebaskan pada tahun 1920, namun tidak berpeluang untuk menemui Black Osman lagi. Semenjak dari itu, Eşref Bey kemudian mengangkat senj4ta menentang bangsa Greek dan menyertai perjuangan nasionalis.

Beliau kemudiannya bersama-sama dengan rakan sepermainannya, Ethem Bey, diisytiharkan sebagai pengkhianat dan keluar dari Turki namun mendapat keampunan dan beliau menetap di Izmir hingga akhir hayatnya pada tahun 1964.


21 Tahun Dalam Kenangan: Ribut Tropika Greg Menerjah Daratan Sabah

Pada 26 Disember 2017 ini , genaplah 21 tahun tragedi ribut tropika greg menerjah daratan Negeri Dibawah Bayu iaitu Sabah.

Bencana tersebut telah mengejutkan ramai pihak kerana menjadi antara bencana yang terburuk yang pernah tercatat dalam lipatan sejarah negara .

Menurut rekod, Ribut Tropika Greg telah menyebabkan ratusan jiwa hilang dan terkorban serta memusnahkan banyak harta benda di sepanjang laluannya .

Segalanya bermula pada malam 20 Disember 1996 apabila gangguan cuaca yang membentuk kelompok awan ribut terbentuk di Laut China Selatan diantara Vietnam dan Barat Laut Sabah.

21 Disember 1996:

Joint Typhoon Warning Center (JTWC) iaitu antara badan pemantau siklon tropika telah melaporkan wujudnya satu gangguan tropika di Laut China Selatan dalam segmen Nasihat Penting Cuaca Tropika pada 2:00 PM ( waktu Malaysia )

23 Disember 1996:

Gangguan tropika tersebut terus berkembang akibat berlakunya proses perolakan yang berterusan.

24 Disember 1996:

JTWC telah mengeluarkan Amaran Pembentukan Siklon Tropika pada 12:00 PM apabila imej satelit menunjukkan perolakan pada gangguan tropika bertambah padu.

Pada 2:00 PM , gangguan tropika di laut china selatan tersebut telah dinaikkan status menjadi satu lekukan tropika oleh JTWC dan diberi nama “Lekukan Tropika 43W”

25 Disember 1996:

Sekitar 1:00 AM , Jabatan Meteorologi Malaysia telah mengeluarkan amaran hujan lebat dan angin kencang selama 24 jam yang dijangka akan memberi kesan terhadap Labuan dan Barat Sabah .

Status Lekukan Tropika 43W dinaikkan menjadi ribut tropika oleh JTWC pada 8:00 AM apabila kekuatannya semakin bertambah dan secara rasmi diberi nama timangan “Greg’ .

Angin pusat dengan kelajuan maksimum sekitar 45 knots (83 km/j) telah dikesan ketika ini.

Kelajuan angin terkuat Ribut Tropika Greg kekal tetap pada 45 knots di pusat ribut sehingga ia menerjah daratan di Sabah .

26 Disember 1996:

Akhirnya pusat ribut tropika greg yang membawa angin yang sangat kencang tiba di daratan sabah pada 2.00 AM dan terus membadai sabah sehingga 8.00 AM .

Selain membawa angin kecang , Greg turut melimpahkan curahan hujan luar biasa banyak di banjaran Crocker dalam tempoh semalaman.

Sungai-sungai mula dinaiki air. Sedikit demi sedikit, air sungai mula melimpah ke kawasan yang rendah dan menyebabkan banjir.

Antara kawasan yang terjejas teruk dibadai greg ialah Kota Kinabalu,Tuaran, Papar, Penampang, Keningau,Sipitang, Tenom, Telupid dan Beaufort .

Keningau mencatatkan jumlah jiwa terkorban yang paling tinggi .

Setelah memusnahkan apa sahaja yang berada dilaluannya , Ribut Tropika Greg mula memasuki Laut Sulu .

JTWC menurunkan status Ribut Tropika Greg kepada Lekukan Tropika pada 2:00 PM apabila kekuatan Greg semakin melemah apabila merentasi perairan Laut Sulu dan memasuki kawasan Laut Sulawesi.

27 Disember 1996:

Pada 2:00 PM , JTWC telah mengeluarkan amaran cuaca terakhir apabila lekukan tropika terus melemah.

28 Disember 1996:

“Sisa-sisa” Ribut Greg akhirnya disahkan hilang sepenuhnya di kawasan timur laut Sulawesi .Kali terakhir sistem gangguan cuaca ini dikesan pada 2:00 PM .

Wallahu A’lam.

Rujukan:

– Joint Typhoon Warning Center. 1996 Pacific Typhoon Tropical Cyclone Report.
( https://metoc.ndbc.noaa.gov/JTWC/ )

-1996 Hurricane/Tropical Data for Western Pacific http://www.weather.unisys.com/hurricane/w_pacific/1996H/index.php

– Malaysian Meteorological Department
( www.met.gov.my )


Betul Ke Ada Diskriminasi Ke Atas Bukan Melayu Dalam Sektor Awam?

Pengguna FB ni kata, kaum lain pun ada apply untuk position public sector. Walaupun dia tak cakap secara jelas. Tapi, den memang dapat rasa yang dia nak cakap kaum selain Bumiputera didiskriminasikan dalam pengambilan kerja dalam kerajaan.

Den memang rasa dia ni biadap ya amat. Den nak marah kat orang buta, tak guna jugakkan. Tapi, tak apalah den pun ada benda nak tunjuk kat dia.

Kalau tengok dalam table tu. Setiap tahun kaum Bumiputera dan Bukan Bumiputera akan apply dan direkrut dalam sektor kerajaan. Tapi, den tak nak ulas setiap tahun dalam gambar tu. Den cakap pasal tahun 2010 tu jek lah.

Pemohon untuk tahun 2010 mengikut kaum
Melayu Bumiputera – 754 106
Bumiputera lain – 109 985
Cina – 19 216
India – 32 708

Yang berjaya diterima bekerja dalam kerajaan.
Melayu Bumiputera – 14 430
Bumiputera lain – 2 083
Cina – 907
India – 3 105

Peratusan yang diterima dalam kerajaan.
Melayu Bumiputera – 1.91%
Bumiputera lain – 1.89%
Cina – 4.72%
India – 9.49%

Sebelum den kena tanya macam mana dapat peratusan tu. Senang jo. Yang diterima/Pemohon x 100%

Pengguna FB ni tanya ‘BUT WHO GETS THE JOB’. Den dah tunjukkan. Peratusan untuk bekerja dengan kerajaan antara kaum. Cina dengan India paling tinggi sekali dengan masing-masing 4.72% dan 9.49%.

Masalah kedua, tengoklah berapa ramai yang memohon dalam sektor kerajaan mengikut kaum. Takkan ekau nak bising Melayu dan Bumiputera lain ramai kerja kerajaan sebab diskriminasi. Masalahnya, memang Melayu dan Bumiputera lain pun ramai mohon kerja dalam kerajaan. Kaum yang lain kurang mohon lepas tu ekau cakap dorang tak dapat kerja kerajaan pulak.

Den tak faham kenapa kerajaan baru ni lembab sangat dalam isu-isu agama dan bangsa ni. Kerajaan nak sangat berlaku racial tension kali kedua ke? Semoga ada tindakan diambil kepada mereka-mereka yang sewenang-wenangnya mengacau keharmonian negara kita seperti mana dalam gambar ini.

Ekau rasa biadap tak biadap pengguna FB tu.

Den memang tak suka orang cakap bangsa den pemalas. Tapi den lagi tak suka orang cakap bangsa den discriminate kaum lain.

Siapa yang paling banyak didiskriminasikan?

Rujukan:

Edmund Terrence Gomez (2013) The New Economic Policy in Malaysia: Affirmative Action, Ethnic Inequalities, and Social Justice (page 188)


Menjejaki Patient Zero Covid-19

Perkataan diatas merujuk kepada pesakit pertama yang menerima jangkitan virus daripada binatang yang membawa virus seterusnya menyebarkan jangkitan kepada manusia berdekatan.

Kalau dalam kes Wabak Ebola 2013, seorang kanak-kanak berumur dua tahun yang mendapat jangkitan daripada seekor kelawar. Kanak-kanak ini kemudiannya menyebarkan virus ini kepada keluarganya, pekerja kesihatan yang datang merawat kemudian penduduk yang mempunyai kontak dengan keluarga.

Semuanya terlalu pantas, dalam tempoh sebulan sahaja wabak ini merentasi tiga negara.

Daripada patient zero, siasatan demi siasatan akan dilakukan untuk menjejaki punca jangkitan virus. Haiwan apa yang dimakan oleh patient zero? Adakah dia melukakan diri secara tidak sengaja dan berlaku jangkitan melalui percampuran darah? Daripada mana binatang yang dia makan. Haiwan belaan yang ada dirumahnya?

Semua itu penting untuk mencari punca jangkitan.

Kalau patient zero masih hidup. Kalau dia sudah tiada sekalipun, keluarganya akan disoal siasat.

Wabak yang melanda dunia hari ni ada berbagai teori tentang punca jangkitan. Dari ular, dari kelawar, dari tenggiling, dari kucing dan anjing malah daripada virus yang terbebas daripada makmal bioteknologi. Tapi semuanya masih teori dan belum dapat dipastikan.

Dalam satu laporan akhbar China, kerajaan telah mengesan kes paling awal iaitu pada 17 november iaitu seorang lelaki yang berumur 55 tahun dari wilayah Hubei.

November hingga Januari itu masa yang panjang. Wabak ini mula berleluasa pada awal bulan Januari. Mereka yang telah dijangkiti semasa awal ini bukannya tahu mereka dijangkiti virus ini. Malah mereka juga tidak tahu penyakit ini boleh berjangkit tatkala mereka batuk dan bersin.

Beberapa post di media sosial yang mengakui mengalami simptom sama Coronavirus, demam panas dan sesak nafas tetapi masa itu Coronavirus masih belum mendapat nama.

Sehingga hari ini, patient zero Coronavirus masih belum ditemui. Sebab itu juga binatang yang membawa virus jangkitan masih belum dikenalpasti. Sekiranya binatang ini dapat dikenalpasti, maka sampel gen virus yang menjadi wabak ini juga dapat dikenalpasti.

Ini akan membantu pakar perubatan untuk menghasilkan ubat dan vaksin yang digunakan dalam rawatan.

Dalam sebuah negara pula, pentingnya untuk mencari patient zero supaya dapat menyekat penyakit itu tersebar lebih luas.

Penyebaran wabak Ebola ke Nigeria ialah kerana seorang lelaki demam dan ditahan di sebuah hospital. Dia yang menyangka dia hanya demam biasa kemudian melarikan diri daripada hospital kemudian menaiki pesawat dari Liberia ke Ghana, seterusnya Togo dan mendarat di Nigeria. 72 orang terdedah kepada jangkitan semasa dia berada dalam pesawat.

Dalam kes Coronavirus Malaysia, sukar untuk mengesan patient zero kerana jumlah jangkitan terlalu banyak. Malah dengan pergerakan keluar masuk rakyat Malaysia ke China, patient zero mungkin lebih dari seorang.

Patient zero ibarat domino yang sedang jatuh keatas domino hadapannya kemudian mencetuskan rantaian domino jatuh. Kalau dikeluarkan blok domino dihadapan, maka rantaian itu akan terhenti.

Angka manusia yang dijangkiti semakin bertambah saban hari kerana tanpa mereka menyedari, virus itu tersebar kepada orang lain. Sentuhan kulit, virus yang keluar semasa bercakap, batuk dan bersin orang yang telah dijangkiti dengan pantas menyebarkan virus kepada orang lain.

Bagaimana mahu keluarkan domino itu? Hentikan sementara semua aktiviti sosial yang melibatkan orang ramai buat sementara waktu. Jangan berada dalam keramaian, anda bukannya tahu semua yang ada itu bebas dari jangkitan.

Sama-sama kita melawan penularan wabak ini. Masih belum terlewat. Selamatkan Malaysia.

RUJUKAN:


Rusuhan Penjara Pudu

Sebelum ini, Tuan Shahmil Hafiz (Rusuhan Penjara Mexico) pernah menulis berkenaan sebuah rusuhan penjara yang berlaku di sebuah fasiliti penjara yang terletak di Santa Fe, Amerika Syarikat. Rusuhan tersebut berlaku akibat daripada pemberontakan yang tercetus dalam kumpulan banduan di sana terhadap beberapa hal yang mereka tidak berpuas hati. Tambahnya lagi, dikatakan juga bahawa rusuhan penjara tersebut merupakan yang paling buruk dalam sejarah Amerika Syarikat.

Untuk pengetahuan umum, pemberontakan banduan juga pernah berlaku di negara kita pada beberapa dekad yang lalu. Beberapa orang banduan telah menawan sebuah klinik di dalam Penjara Pudu dalam pemberontakan mereka untuk menekan pihak berkuasa supaya mengurangkan pertuduhan terhadap mereka di muka pengadilan. Apa yang lebih teruk tentang pemberontakan banduan ini ialah mereka berjaya  menjadikan dua orang petugas kesihatan sebagai tebusan mereka.

Penawanan Klinik Penjara & Puncanya

Segalanya bermula pada pagi Jumaat, 17 Oktober 1986 ketika para banduan sedang berada di Klinik Penjara Pudu bagi menjalani rutin pemeriksaan kesihatan mereka. Pemeriksaan kesihatan pada ketika itu yang diketuai oleh seorang Doktor Pakar Kulit, Dr. Rafdzi Jaafar yang juga turut dibantu oleh pembantunya seperti kebiasaannya. Kesemua individu yang berada di Klinik Penjara tersebut dikejutkan dengan serangan daripada 6 orang banduan yang menggunakan objek tajam sebagai senjata. Serangan mengejut ini diketuai oleh Chua Chep Seng atau lebih dikenali sebagai Jimmy Chua bersama-sama dengan 5 orang konconya iaitu Lam Hock Sung, Ng Lai Huat, Sin Ah Lau, Yap Chee Keong dan juga Phang Boon Ho.

Sebaik sahaja mereka berjaya menawan klinik tersebut, mereka telah mengarahkan kesemua individu yang berada dalam Klinik Penjara tersebut supaya keluar meninggalkan bangunan tersebut kecuali untuk Dr. Rafdzi Jaafar dan pembantunya yang dijadikan sebagai t3bus4n. Mujur sekali, warden terakhir yang meninggalkan bangunan tersebut telah melakukan satu tindakan yang amat bijak dengan mengunci pintu klinik tersebut sebagai langkah untuk tidak membenarkan pemberontak-pemberontak yang diketuai oleh Jimmy Chua itu lari dan meninggalkan bangunan Klinik Penjara Pudu tersebut. Kemudian, dengan tangkasnya beliau berjaya mengumpulkan beberapa orang Pegawai Penjara untuk mengepung bangunan tersebut. Apa yang membuatkan keadaan menjadi lebih sukar buat pemberontak-pemberontak itu ialah apabila bekalan elektrik di bangunan Klinik Penjara tersebut dipotong.

Serangan dan penawanan Klinik Penjara ini dilaksanakan oleh Jimmy Chua dan konco-konconya kerana mereka yang pada ketika itu dalam tempoh tahanan reman sedar yang hukuman berat menanti mereka di atas kesalahan jenayah yang telah dilakukan oleh mereka. Oleh itu, penawanan Klinik Penjara bersertakan dengan penebusan 2 orang petugas kesihatan ini dilakukan dalam usaha mereka untuk berunding atau lebih tepat lagi untuk mengugut pihak berkuasa agar mereka boleh dikenakan hukuman yang ringan sahaja di atas kesalahan jenayah mereka lagi-lagi Jimmy Chua yang bakal dikenakan hukuman gantung sampai mati atas kesalahannya membunuh seorang pegawai polis.

Kebijaksanaan Pihak Berkuasa Dalam Mengatur Strategi

Pihak polis telah dikerahkan ke Penjara Pudu dalam usaha untuk menangani krisis yang dihadapi pihak penjara di sana. Pihak polis juga sempat berunding dengan Jimmy Chua dalam usaha untuk memujuk mereka menyerah diri dan melepaskan banduan. Jimmy Chua bersetuju untuk melepaskan banduan dengan syarat pihak berkuasa perlu memberikan sebuah kenderaan bersama sejumlah wang serta membebaskan mereka. Permintaan ‘gila’ Jimmy Chua terus ditentang keras oleh Pengarah Keselamatan Dalam Negeri dan Ketenteraman Awam pada ketika itu, Dato’ Mohd Zaman Khan.

Rundingan tersebut gagal dan pihak polis terpaksa merancang strategi baharu. Beberapa hari telah berlalu dan Jimmy Chua bersama konco-konconya yang bertahan hanya dengan sisa bekalan makanan yang terdapat dalam Klinik Penjara tersebut masih enggan untuk keluar menyerah diri dan membebaskan 2 orang tebusan yang ‘dipegang’ bersama dengan mereka. Pasukan Unit Tindakan Khas (UTK) yang pada ketika itu sudah bersiap sedia dan hanya menunggu masa yang sesuai untuk melakukan serangan terhadap pemberontak-pemberontak tersebut.

Sebelum itu, Perdana Menteri pada ketika itu, Dato’ Seri Dr. Mahathir Mohamad (belum menerima gelaran Tun) telah mengarahkan pasukan UTK untuk melaksanakan serangan tanpa menggunakan senjata api supaya tidak berlakunya sebarang pertumpahan darah. Oleh sebab itu, pasukan UTK hanya menggunakan senjata jenis cota dan rotan untuk menyerang pemberontak-pemberontak tersebut.

Akhirnya pada hari keenam penawanan Klinik Penjara tersebut, pasukan UTK menemui masa yang sesuai untuk melaksanakan serangan apabila mendapat maklumat bahawa Jimmy Chua dan konco-konconya sedang tidur nyenyak di dalam bangunan tersebut. Pasukan UTK yang berkekuatan 12 orang pada ketika itu berjaya menyelinap masuk tanpa disedari kehadiran mereka di dalam klinik tersebut. Jimmy Chua dan konco-konconya akhirnya berjaya ditahan oleh pasukan UTK yang sememangnya pakar dalam situasi sebegini tanpa berlakunya pertumpahan darah langsung dalam penahanan keenam-enam individu tersebut.

Jimmy Chua Selepas Ditahan

Jimmy Chua bersama-sama 5 orang konconya kemudian dibawa ke muka keadilan bermula tarikh 18 April, 1987. Mereka dituduh di Mahkamah Tinggi di bawah Seksyen 3 (1) Akta Culik 1961 yang juga boleh membawa kepada hukuman gantung sampai m4ti jika disabitkan kesalahan. Keenam-enam mereka kemudian dibuktikan bersalah di Mahkamah Tinggi dan dijatuhkan hukuman gantung sampai mati. Kesemua mereka kemudian akhirnya digantung mati pada 10 Oktober 1989 di atas kesalahan mereka menawan Klinik Penjara Pudu.

Syabas dan terima kasih kepada kesemua pihak yang telah terlibat dalam usaha untuk menangkap kesemua individu terbabit dalam penawanan klinik tersebut. Kebijaksanaan pihak berkuasa dalam menyusun strategi adalah amat mengagumkan kerana kesemua individu tersebut ditahan tanpa sebarang pertumpahan darah sekalipun.

RUJUKAN :


Ayla: Kanak-Kanak Perempuan Korea Ini Dan “Ayahnya” Tentera Turki

Selepas Per4ng Dunia Kedua berakhir, Korea Selatan dan Korea Utara dipisahkan oleh perjanjian di antara Kesatuan Soviet dan Amerika Syarikat untuk sementara waktu, ia menyebabkan pemisahan melalui sempadan Semenanjung dengan Parallel 38.

Pada 25 Jun 1950, t3ntera Kim Il Sung melintasi selatan Parallel 38, namun dalam beberapa jam kemudian, t3ntera Korea Selatan tidak mampu bertahan. Hanya dalam masa beberapa minggu saja, pasukan t3ntera dan penduduk Korea Selatan terpaksa berundur ke Perimeter Busan.

Apabila PBB mempersetujui petisyen Amerika Syarikat yang menyeru tindakbalas bersenj4ta pada 27 Jun, Republik Turki adalah negara pertama dari PBB yang menyahut seruan tersebut yang juga merupakan satu tindakan Turki dalam prospek untuk memenuhi keperluan layak menjadi anggota NATO.

Kerahan pertama dari tiga briged t3ntera Turki bertolak pada 17 September dan tiba di Busan pada 17 Oktober. Secara keseluruhan, Turki telah menghantar sekitar 15,000 t3ntera ke Korea, yang kebanyakannya adalah sukarelawan. Menjelang akhir konflik, 741 orang daripadanya telah terk0rban.

Tidak lama selepas menempatkan t3ntera Turki di Korea, China mula campur tangan dalam per4ng apabila pasukan PBB, Amerika Syarikat dan Korea Selatan telah melintasi utara Paralel ke-38. T3ntera Turki terikat dalam pertempvran apabila diser4ng pasukan China dari 25 November hingga 2 Disember berhampiran Sungai Chongchon, perintah untuk berundur mungkin terlewat atau tidak tiba langsung kepada pasukan Turki.

Turki telah menyedari bahawa China merancang untuk menghentikan pengunduran PBB dengan menyekat persimpangan kritikal di Kunu-ri, maka pasukan Turki bertempvr dengan begitu sengit melawan t3ntera China berhampiran sekitar Wawon sekarang di Korea Utara untuk melewatkan pergerakan pasukan China.

Walaupun kegagalan komunikasi berlaku di antara pasukan Turki dengan PBB telah menyebabkan jumlah k0rban yang besar, namun kelewatan dua hari t3ntera China itu telah menyelamatkan banyak nyawa. Selepas per4ng, Turki berjaya menjadi anggota NATO, dan ikatan persahabatan berkekalan terjalin dengan Korea Selatan.

SEKOLAH ANKARA

Satu dokumentari yang disiarkan oleh Munhwa Broadcasting Corporation pada tahun 2010 menceritakan kisah sebenar pertemuan Süleyman dan Kim Eun-ja. Ini adalah karya kew4rtawanan pertama yang memberi perhatian terhadap usaha t3ntera Turki dalam menjaga anak-anak yatim akibat per4ng di Korea. Sebahagian besar kajian yang menghasilkan filem Ayla: The Daughter Of W4rs, juga berasal dari rujukan dokumentari ini.

Dokumentari ini memuatkan wawancara dengan beberapa veteran di Turki, dan Süleyman menceritakan bagaimana dia menjaga Ayla di Korea. Oleh kerana dia tidak tahu apa nama Korea Ayla, tidak mungkin dia dapat mencari Ayla kembali dengan mudah. Pembikin dokumentari melipatgandakan usaha untuk mencari Ayla dengan meneliti rekod bekas penghuni rumah anak yatim yang telah dibina oleh t3ntera Turki semasa per4ng, Sekolah Ankara.

Anak-anak yatim di Sekolah Ankara biasanya akan tinggal di sana selama bertahun-tahun. Setelah meninggalkan sekolah itu, mereka tetap mengadakan perjumpaan semula secara berkala. Akhirnya, seorang bekas pelajar mendedahkan bahawa kakaknya pernah menjadi sahabat Ayla. Melalui individu ini, mereka akhirnya mengetahui nama Korea Ayla adalah Kim Eun-ja. Setelah berjaya mengesan lokasi terkini Eun-ja , satu perjumpaan diatur.

Antara detik-detik lain yang menarik dan menyentuh perasaan sesuai dengan tema dokumentari ini telah membuka makna yang lebih mendalam dari kisah per4ng ini, salah satunya adalah ketika beberapa orang veteran Korea, yang pernah menjadi pelajar anak yatim di sekolah Ankara, menyanyikan lagu perarakan t3ntera Turki yang disebut, “The March of Ankara.”

Lagu ket3nteraan yang mereka nyanyikan mungkin dipilih oleh t3ntera Turki untuk mengajar anak-anak itu maksud nama sekolah mereka. Lagu itu masih hidup bersama mereka hari ini, yang menjadi sisa kenangan zaman kesukaran, tetapi memberi kesan nostalgia hubungan antara t3ntera dan anak-anak yatim dahulu.

Institusi asuhan dan pendidikan ini terus berfungsi dengan baik hingga tahun 70-an, selepas itu, ia bergabung dengan rumah anak yatim lain pada tahun 1979. Namanya berubah, tetapi sebuah monumen kecil dari Sekolah Ankara masih dikekalkan untuk menandakan lokasinya sebagai ingatan bersejarah.

Nyanyian bekas anak yatim Ankara juga menceritakan peranan t3ntera sebagai penjaga anak yatim per4ng, mungkin inilah salah satu detik di mana misi ket3nteraan memberi laluan kepada kemanusiaan. Sifat nasionalisme dalam liriknya telah hilang kerana pelajar Korea tidak mengetahui maksudnya. Bagi mereka, ini menggambarkan kehidupan yang dimungkinkan oleh Sekolah Ankara.

KISAH SÜLEYMAN DAN AYLA DALAM BENTUK FILEM

Sangat penting untuk fokus memperingati biografi sebenar veteran dan anak yatim per4ng itu sendiri. Anehnya, liputan media filem di Korea adalah sangat terhad. Manakala di Turki pula mendapat lebih banyak perhatian, tetapi dalam gambaran yang buruk.

Akhbar hanya menyebut objektif filem tersebut hanya sekadar untuk memenuhi kehendak kerajaan yang berkuasa atau kegagalannya berfungsi sebagai alat propaganda, bergantung pada agenda media. Agak kesal kerana penajaan Kementerian Kebudayaan untuk filem ini menimbulkan kontroversi, sehingga biografi veteran dan anak yatim akibat per4ng diabaikan.

Apa yang paling penting mengenai Ayla: The Daugher of W4r ialah ia cuba menceritakan kisah Süleyman Dilbirliği dan Kim Eun-ja/Ayla sebagaimana adanya. Cerita itu sendiri menggambarkan begitu banyak tentang bagaimana kemanusiaan berterusan walaupun di tengah-tengah hakikat per4ng yang mengerikan. Media sepatutnya memberi fokus mengenai cerita ini dan mempermudahkan akses untuknya. Kaitan dan penglibatan kerajaan dalam filem ini sepatutnya menjadi isu kedua.

Pasukan t3ntera Turki dan anak-anak yatim, para sukarelawan dari Korea yang membantu rakyat Turki semasa bencana gempa bumi, dan bagaimana penyokong Korea boleh menyokong pasukan bola sepak kebangsaan Turki semasa Piala Dunia Korea & Jepun telah membuktikan bagaimana manusia mampu mengetepikan sebentar masalah politik dan per4ng.

Dilaporkan, setelah tayangan perdana filem itu, Süleyman telah mengatakan kepada Mehmet Uslu, penerbit film tersebut, “Saya merasa sempurna. Kamu telah merealisasikan hasrat saya, dan saya telah menepati janji saya kepada Ayla. “

KRONOLOGI PENGALAMAN SÜLEYMAN DALAM PER4NG KOREA

Ketika Per4ng Dingin meletus di Semenanjung Korea yang sekaligus mencetuskan Per4ng Korea yang masih belum diisytiharkan telah tamat semenjak tahun 1950 hingga kini, pada waktu itu briged t3ntera Republik Turki telah dikerah ke Korea Selatan untuk membantu w4rga Korea Selatan mempertahankan tanah mereka.

Salah seorang anggota t3ntera Turki yang terlibat ialah Sarjan Süleyman, seorang t3ntera Turki berusia 25 tahun. Namun, dia tidak pernah menyangka bahawa keputusannya untuk menjadi sukarelawan t3ntera di Korea Selatan akan mengubah seluruh perjalanan hidupnya.

Ditakdirkan pada suatu hari, setelah satu pertempvran sengit dengan pihak musuh di tengah malam, t3ntera Turki menyedari terdapat pergerakan aneh di belakang satu semak samun. Didorong dengan perasaan curiga, t3ntera Turki kemudian bersedia untuk menghadapi sebarang kemungkinan yang bakal muncul dari semak itu.

Süleyman yang kemudian bertindak mendekati semak itu tidak pernah bersedia untuk melihat apa yang bakal diketahuinya. Rupanya, di sebalik semak itu ada seorang anak gadis kecil yang dalam ketakutan sedang menangis ketika Süleyman melihatnya.

Süleyman segera memeluk gadis kecil itu dan cuba menenangkannya.  Dia kemudian mengetahui bahawa anak gadis yang comel itu tidak memiliki sebarang dokumen pengenalan identiti, rumahnya sudah tiada dan tidak diketahui samada dia masih mempunyai saudara-mara yang masih hidup.

Dia sedar, bahawa terdapat risiko yang tinggi jika membawa anak kecil tinggal di kem t3ntera mereka tetapi itu lebih baik daripada meninggalkan anak itu di tengah-tengah zon per4ng. Namun, syukurlah kerana seluruh briged t3ntera Turki menerima anak kecil itu dengan baik, bahkan dia disenangi oleh
para pegawai atasan Süleyman sendiri.

Gadis itu tinggal bersama mereka di kem Turki, mereka menjaganya dan memberi makan yang secukupnya. Süleyman kemudian menamakannya “Ayla” yang bermaksud “cahaya bulan” kerana wajahnya yang bersinar di bawah bulan purnama ketika dia menemuinya. Ayla rupanya seorang anak gadis yang pintar apabila dia berupaya mempelajari bahasa Turki dalam waktu yang sangat singkat.

Selama satu setengah tahun, Ayla dan Süleyman menjalin hubungan yang erat seperti seorang bapa menjaga anak perempuannya

Sayangnya, pada tahun 1953 ketika Korea Selatan dan Korea Utara sedang mencapai perjanjian gencatan senj4ta, ini bermakna briged t3ntera Turki harus pulang ke Turki, mereka terpaksa berpisah antara satu sama lain. Süleyman ingin membawa Ayla bersamanya kembali ke Turki tetapi itu tidak mungkin terjadi.

Ayla kemudian ditempatkan di sebuah pusat asuhan untuk anak-anak yang menjadi yatim piatu kerana per4ng. Tempat itu bernama Sekolah Ankara, sebuah sekolah yang didirikan hasil inisiatif oleh kerajaan Republik Turki untuk anak-anak Korea yatim mendapatkan penjagaan dan pendidikan.

PERTEMUAN SEMULA DAN PERPISAHAN SELAMANYA

Selama bertahun-tahun, Süleyman tidak pernah berhenti berdoa agar dia dapat disatukan kembali dengan ‘anak’ perempuannya yang dilaporkan telah hilang dari sekolah itu. Namun, setelah beberapa usaha yang tidak terkira banyaknya itu, veteran yang ketika itu telah berusia 80-an mulai merasa putus asa.

Pada ulang tahun ke-60 Per4ng Korea, Süleyman, ketika berusia 85 tahun, menghadiri majlis resepsi dan berkongsi pengalaman dengan rakan-rakan t3ntera dan pegawai yang berada di sana. Beliau menarik perhatian seorang wartawan yang kemudiannya berminat dan cuba menyiasat lebih jauh mengenai keberadaan Ayla tetapi gagal. Arkib rumah anak yatim tidak dapat diperolehi dan pencarian berakhir di sana.

Sehinggalah pada suatu hari, muncul seorang lelaki yang mendakwa bahawa kakaknya mengenali Ayla dan Ayla sekarang dikenali sebagai Kim Eunja. Apabila wartawan mengunjungi kediaman Ayla yang ketika itu sudah berusia 65 tahun di rumahnya, dia mula menangis apabila ditunjukkan beberapa keping foto dirinya semasa kecil bersama Süleyman kerana walaupun telah bertahun-tahun terpisah, Ayla masih mengingati Süleyman sebagai wira dan bapanya.

Pada tahun 2010, pasangan yang berbeza agama, bahasa dan bangsa yang telah lama terpisah itu akhirnya bertemu kembali setelah 60 tahun berpisah. Pertemuan air mata itu menyaksikan Süleyman yang berusia 85 tahun memeluk Ayla dan berkata, “Segalanya sudah berakhir anak gadisku, aku sudah berada disini.”

Kedua-duanya terus saling menghubungi antara satu sama lain melalui surat dan telefon, Ayla memanggil Süleyman sebagai ‘ayah’ dan isteri Süleyman sebagai ‘ibu’.

Mereka berdua akhirnya mengucapkan selamat tinggal buat selama-lamanya setelah Süleyman meninggal dunia pada usia 91 tahun. Süleyman meninggal dunia di Haydarpaşa Numune Research and Training Hospital pada 7 Disember 2017, kerana beberapa kegagalan organ.

Selepas Süleyman Dilbirliği meninggal dunia. Dua belas jam kemudian, isterinya, Nimet turut sama meninggal dunia. Ketika itu dia berusia 91 tahun dan isterinya berusia 85 tahun. Semasa hayatnya, mereka dikenali sebagai orang yang bertanggungjawab menjaga dan memberi makan kepada anjing dan kucing jalanan menggunakan hasil dari pencen mereka. Kim Eun-ja telah mengunjungi Süleyman ketika dia dirawat di hospital pada bulan November, dia juga menangis apabila melihat keadaan ‘bapanya’ itu.

Mereka mungkin hanya berpeluang bersatu kembali selama beberapa tahun setelah berpisah selama enam dekad tetapi kasih sayang kebapaan yang ditunjukkan oleh Süleyman kepada Ayla akan selamanya hidup dalam pembikinan ulang kisahnya itu yang diadaptasi dalam bentuk filem “Ayla: The Daughter of W4r.” Filem Turki itu bahkan terpilih sebagai calon rasmi Turki untuk anugerah filem bahasa asing terbaik di Oscar.

Selain Korea Selatan, negara Turki juga turut menjalinkan hubungan yang baik tanpa sebarang perselisihan berdasarkan sejarah masing-masing dengan beberapa lagi negara lain seperti Jepun, Amerika Syarikat, Indonesia (Aceh), Malaysia (Johor), Thailand dan Pakistan. Turki sudah lama menarik kembali seluruh angkatan tenter4nya di Korea, namun Per4ng Korea tidak pernah diisytiharkan sebagai telah tamat sehingga hari ini. Walaubagaimanapun, Turki telah membuktikan bahawa nilai kemanusiaan dan kekeluargaan mampu mengatasi rasa kebencian dan dendam dalam peper4ngan.

RUJUKAN:

NOVasia : Whose Daughter is Ayla?

Hurriyet Daily News: Turkish foster father of Korean war orphan remembered


Hilda – Bukan Sekadar Hero Dalam Mobile Legends

Bagi yang
bermain permainan Mobile Legends, nama Hilda sudah tentu tidak asing lagi
kedengaran di telinga. Bersenjatakan kapak besar, Hilda juga dicirikan dengan
pakaian bulu serta tengkorak di bahunya, justeru menjadikannya seorang hero yang memiliki daya ketahanan dan
keupayaan tempur yang tinggi.

Pada bulan Ogos
yang lalu, nama Hilda menjadi sebut-sebutan banyak media antarabangsa. Hal ini
berlaku demikian kerana wajah lilin 3D Hilda, seorang wanita Scotland purba
berhasil dibina oleh seorang pelajar jurusan MSc Seni Forensik dan
Pengenalpastian Wajah di Universiti Dundee, yang bernama Karen Fleming.

Menurut Karen, Hilda merupakan karakter yang menarik untuk dibina semula (wajah lilin 3D-nya). Apa yang paling mengagumkan pada sosok wanita purba berusia hampir 2000 tahun ini adalah usia kematiannya yang dianggarkan sekitar 60 tahun, jauh lebih tua berbanding wanita-wanita sezamannya yang rata-rata meninggal dunia sekitar 30 tahun. Menerangkan keadaan ini, Karen menyatakan bahawa dalam hampir setiap kebudayaan purba di seluruh dunia, hanya individu daripada golongan elit sahaja dibenarkan untuk mengambil pemakanan yang lebih baik dan lebih sihat justeru memungkinkan mereka untuk hidup lebih lama.

Saintis tidak
dapat melakukan ujian pentarikhan karbon ke atas tengkorak tidak bergigi milik
Hilda itu, justeru sepertimana yang dimaklumkan oleh Karen kepada media The Scotsman, “Mustahil untuk kita
ketahui secara tepat bilakah beliau meninggal dunia.” Namun, menerusi
penelitian ke atas sebuah jurnal yang diterbitkan pada tahun 1833, dianggarkan
bahawa Hilda yang berasal-usul dari Celtic ini meninggal dunia sekitar tahun
55SM-400M.

Ketika menceritakan tentang projek pembinaan semula wajah lilin 3D Hilda, Karen Fleming berkongsi kepada media BBC berkenaan cabaran yang ditempuhnya. Ujarnya, antara kesukaran yang perlu dilaluinya adalah cuaca musim panas di Eropah itu sendiri, yang dalam banyak keadaan, hampir mencairkan wajah lilin Hilda sebelum bentuknya dapat disiapkan sepenuhnya. Dalam kesempatan itu, beliau pun berkongsikan bagaimana beliau mengekalkan suhu dan bentuk wajah lilin tersebut, antaranya seperti menyimpan anggota-anggota wajah Hilda seperti telinga dan hidung di dalam peti sejuk sebelum mencantumkannya pada proses terakhir.

Sebelum ini,
terdapat seorang figura sejarah dari Scotland yang pernah mendapat liputan
meluas berikutan pembinaan semula wajah lilin 3D-nya. Figura tersebut adalah
Robert the Bruce, yang ‘dihidupkan semula’ oleh sekumpulan sejarahwan dari
Universiti Glasgow yang perlu bekerjasama dengan Liverpool’s John Moores University.
Robert the Bruce, seorang raja Scotland yang mungkin paling dikenang sebagai
pahlawan juara dalam Pertempuran Bannockburn 1314 menentang Inggeris.

Tidak seperti
Robert the Bruce yang jelas identiti dan latar belakangnya, kemisterian yang
menyelubungi Hilda membuatkan para penyelidik sukar untuk mengenal pasti
peranan yang dimainkan oleh Hilda dalam kalangan masyarakatnya. Selain
pengetahuan tentang asal-usulnya menerusi lokasi penemuan tengkorak beliau
iaitu di Stornoway, Isle of Lewis, pantai barat Scotland, apa yang diketahui
tentang Hilda hanyalah tengkoraknya merupakan salah satu dari enam tengkorak
‘Druids of the Hebrides’ yang diserahkan kepada Phrenological Society of
Edinburgh pada tahun 1833.

Namun, bukan
Hilda sahaja yang diselubungi misteri. Malah, organisasi yang disebut sebagai druids itu juga tidak lari dari samar
kekaburan. Memandangkan maklumat tentang druids
hampir kesemuanya berupa sumber sekunder, iaitu bukan catatan daripada
organisasi itu sendiri, maka sukar untuk sejarahwan menerangkan secara pasti
tentangnya. Kekurangan sumber primer ini adalah sebagaimana yang dijelaskan
oleh Ronald Hutton, seorang sejarahwan di Universiti Bristol dan pengarang buku
The Druids: A History kepada BBC
News.

Sebutan terawal
berkenaan druids hadir pada 2400
tahun yang lalu, dan menurut pemerhatian sejarah, organisasi berkenaan perlahan-lahan
hilang sekitar 1200 tahun kemudian, menjelang penyebaran agama Kristian. Druids diyakini hidup di Britain,
Ireland dan juga Perancis moden. Secara umum, druids diangap sebagai sebuah kumpulan individu dari Celts purba
yang mengetuai hal-hal keagamaan dan juga perubatan.

Menurut Owens
Jarus dari Live Science, istilah ‘druids’
secara tipikal meliputi sekumpulan individu terpelajar, antaranya termasuklah
ahli falsafah, guru, hakim dan bahkan melibatkan skop yang lebih mistik seperti
pengantara manusia dan dewa. Mungkin dalam kesempatan yang akan datang, penulis
akan berkongsikan satu tajuk khusus yang membicarakan tentang druids.

Apapun, wajah
lilin 3D Hilda yang kita sembangkan setakat ini telah pun dipamerkan bersama
hasil-hasil seni para siswazah lain pada tanggal 16 sehingga 25 Ogos yang lalu
di Pameran Sarjana Universiti Dundee.

RUJUKAN

Ashley Cowie. (5
Ogos 2019). Hilda, A 2000 Year Old Scottish Female Druid, Rises From The Grave.
Ancient Origins.
https://www.ancient-origins.net/news-history-archaeology/female-druid-0012443

Laura Geggel.
(16 Ogos 2019). Toothless Druid Woman’s Face Comes Alive in Wax, Wrinkles and
All. Live Science.
https://www.livescience.com/druid-woman-facial-reconstruction.html

Hannah Osborne.
(15 Ogos 2019). Revealed: The Face of One of Scotland’s Oldest Druids, Who
Lived to Double the Normal Life Expectancy. News Week.
https://www.newsweek.com/face-ancient-female-druid-scotland-1454482

Joe Pinkstone.
(14 Ogos 2019). Incredible reconstruction reveals the face of toothless Iron
Age elder ‘Hilda the Druid’ who died in Neolithic Scotland 1500 years ago.
Daily Mail.
https://www.dailymail.co.uk/sciencetech/article-7355837/Face-toothless-Iron-Age-elder-Hilda-Druid-revealed-stunning-reconstruction.html

Meilan
Solly. (19 Ogos 2019). See the Face of Hilda, a Toothless Iron Age Druid Woman.
Smithsonianmag.
https://www.smithsonianmag.com/smart-news/see-face-hilda-toothless-iron-age-druid-woman-180972931/


Tariq Ramadan: Pejuang Hak Asasi Manusia Muslim Kontroversi Eropah

Tariq Ramadan adalah seorang sarjana dan juga tokoh falsafah Muslim. Beliau berasal daripada keluarga yang berbangsa Arab-Mesir dan merupakan anak bongsu daripada enam adik-beradik. Beliau telah dilahirkan pada 26 Ogos 1962 di Geneva, Switzerland. Kebiasaannya dikenali dengan nama penuh beliau Tariq bin Sacīd Ramadan atau secara ringkasnya Tariq Ramadan.

Beliau telah berumah tangga dan kini menetap di Eropah (Perancis, Switzerland & United Kingdom). Tariq Ramadan boleh bertutur dengan fasih dan lancar di dalam 3 bahasa iaitu bahasa Arab, Inggeris dan Perancis. Beliau merupakan cucu kepada Hasan al-Banna, pengasas salah satu gerakan politik Islam di Mesir iaitu al-Ikhwān al-Muslimīn yang dijatuhkan hukuman bunuh pada 1949 kerana didakwa terlibat dengan kes pembunuhan presiden Mesir.

Ayah beliau, Saīd Ramadan adalah salah seorang ahli kanan dalam gerakan al-Ikhwān al-Muslimīn yang telah melarikan diri ke Arab Saudi dan kemudiannya ke Switzerland apabila Presiden Mesir ketika itu, Jamal Abdel Nasir menjatuhkan hukuman buang negara kepadanya. Ibu kepada Tariq Ramadan, Wafā’ al-Banna pula merupakan anak sulung kepada Hasan al-Banna. Menurut ibu beliau, nama Tariq Ramadan dikatakan diambil sempena inspirasi Ṭāriq bin Ziyād, iaitu Muslim pertama yang menjejakkan kaki ke Sepanyol.

Tariq Ramadan menjelaskan bahawa kedua ibu bapa beliau sangat berfikiran terbuka dan menyokong pilihan kehidupan, kepercayaan dan masa depan anak-anak. Walau bagaimanapun, dapat dilihat bahawa hanya Tariq Ramadan yang mengekalkan kehidupan beragama berbanding abang-abangnya yang lain. Tariq Ramadan mendapat pendidikan awal di School of Tremblay, iaitu sebuah sekolah awam di Geneva, Switzerland.

Di sekolah ini beliau telah didedahkan kepada pembelajaran kesusasteraan Perancis dan falsafah Eropah. Selepas selesai zaman persekolahan, beliau telah menyambung pengajian di University of Geneva dalam bidang sosiologi, falsafah dan sastera. Setelah menamatkan pengajian di peringkat ijazah sarjana muda, beliau telah menyambung pengajian di peringkat sarjana dalam bidang falsafah (Masters Degree in Philosophy) pada tahun 1984, seterusnya sarjana dalam bidang kesusasteraan Perancis (Masters Degree in French Literature) pada tahun 1985.

Penulisan disertasi sarjana beliau bertajuk Nietzsche as a Historian Philosophy memfokuskan kepada perbincangan mengenai ketokohan Nietzsche sebagai seorang ahli falsafah dan juga tokoh rujukan dalam bidang sejarah.ada tahun 1986, beliau telah berkahwin dengan adik kepada kawan baik beliau yang bernama Iman, iaitu seorang wanita warganegara Switzerland (berketurunan Perancis) yang telah memeluk Islam. Perkahwinan beliau bersama Iman telah dikurniakan empat orang anak, dan diakui oleh Tariq Ramadan bahawa kesemua anak beliau hanya dihantar ke sekolah awam di Switzerland dan Britain untuk mendidik anak-anaknya bergaul dan berintegrasi dengan kanak-kanak setempat.

Pada tahun 1991, Tariq Ramadan dan keluarganya telah berhijrah ke Mesir dan menetap di sana selama dua tahun. Kepulangannya ke Mesir daripada Eropah adalah bertujuan untuk mengenali dan mempelajari budaya asal ibu dan ayahnya di samping menuntut ilmu Islam daripada para ulama di Universiti al-Azhār. Di Mesir, Tariq Ramadan telah menuntut pengajian secara bersanad di Mesir selama dua tahun pada 1992 hingga 1993.

Pengalaman selama dua tahun di Mesir membolehkan beliau untuk mendalami ilmu falsafah Islam di sana, di samping diberi peluang untuk mengajar di masjid dan juga seminar-seminar di Mesir. Selain itu, corak kehidupan masyarakat Mesir yang berbeza daripada penduduk Switzerland telah membuka minda beliau untuk melihat Islam dari perspektif Arab dan juga bukan Arab khususnya masyarakat Eropah, memandangkan beliau sendiri lahir dan membesar di Eropah.

Tujuan Tariq Ramadan berpindah ke Mesir bersama anak dan isterinya adalah untuk mendapatkan ilmu tentang Islam dan membolehkan beliau mempertahankan Islam daripada sebarang salah faham dan diskriminasi. Kaedah pembelajaran di Mesir secara talaqqī yang berbeza daripada sistem pembelajaran di Eropah. Pembelajaran melalui sistem talaqqī ini membolehkan Tariq Ramadan memahami ilmu mengenai pengajian Islam dengan lebih mendalam.

Namun begitu, pengalaman tinggal dan belajar di Mesir mengubah persepsi dan pandangan Tariq Ramadan mengenai corak kehidupan umat Islam di Eropah dan negara Arab. Beliau menyatakan bahawa walaupun agama Islam bermula di tanah Arab dan berkembang ke seluruh dunia sehingga ke Mesir, lantas menjadikan bumi Mesir sebagai salah satu pusat pembelajaran ilmu Islam yang menjadi tumpuan Muslim seluruh dunia suatu ketika dahulu, akan tetapi budaya yang diamalkan penduduk Mesir adalah budaya masyarakat Arab atau adat penduduk setempat semata-mata.

Tariq Ramadan mengakui walaupun dirinya bergelar Muslim, akan tetapi jiwa dan pemikiran beliau lebih mudah menerima dan mirip penduduk Eropah dari banyak sudut seperti soal budaya, amalan dan sebagainya. Gaya kehidupan penduduk Eropah ini cukup berbeza berbanding yang dipraktikkan oleh Muslim di Mesir.

Selepas tinggal di Mesir selama dua tahun, beliau dan keluarganya telah kembali ke Switzerland. Sekembalinya dari Mesir, beliau seterusnya menyambung pengajian di peringkat Doktor Falsafah (Ph.D.) dalam bidang pengajian Islam dan memperoleh ijazah Ph.D. pada tahun 1998.

Penulisan yang dihasilkan beliau di peringkat Ph.D. adalah mengenai tokoh pembaharuan Islam di Mesir merangkap datuk beliau sendiri iaitu Hasan al-Banna. Penulisan tesis beliau pada awalnya ditolak oleh panel penilai atas alasan tokoh yang dikaji oleh beliau (Hasan al-Banna) dikaitkan sebagai pengganas. Namun selepas bantahan dilakukan oleh Tariq Ramadan, akhirnya tesis beliau telah dinilai semula dan diterima oleh panel penilai dengan mendapat kelulusan tanpa kepujian.

Kerjaya Dan Penulisan Akademik

Sebagai seorang tokoh Muslim yang dikenali dalam bidang akademik, Tariq Ramadan memegang jawatan sebagai pensyarah di beberapa institusi pengajian tinggi terkemuka di Eropah di samping memegang beberapa jawatan lain untuk pertubuhan bukan kerajaan (NGO) Muslim. Kelayakan sarjana yang dimiliki oleh Tariq Ramadan dalam bidang falsafah dan sastera Perancis membolehkan beliau untuk mendapat pekerjaan sebagai seorang pengajar dan dekan di College de Saussure yang terletak di Geneva, Switzerland.

Di sini, beliau telah menubuhkan program ‘Helping Hand’, iaitu satu program yang membolehkan Tariq Ramadan dan pelajar beliau mengaplikasikan konsep hubungan antara masyarakat pelbagai latar belakang. Dengan tajaan kewangan daripada pejabat pendidikan daerah Geneva, Tariq Ramadan dan pelajar beliau telah melawat, bertemu serta berinteraksi dengan pelbagai tokoh dunia seperti Mother Teresa (m. 1997M), Sister Emmanuelle (m. 2008M), Dalai Lama dan ramai lagi.

Selain itu, kelayakan sarjana beliau juga membolehkan Tariq Ramadan dilantik sebagai pengajar sambilan di University of Fribourg, Perancis dalam bidang falsafah dan pengajian islam (philosophy and Islamic studies), sejak tahun 1996 hingga 2004. Pada tahun 2004, Tariq Ramadan pernah ditawarkan untuk memegang jawatan sebagai tutor bersama Kroc Institute for International Peace Studies, University of Notre Dame.

Akan tetapi beliau telah meletakkan jawatan apabila visa beliau dibatalkan oleh kerajaan Amerika Syarikat kerana mengesyaki Tariq Ramadan terlibat dengan satu organisasi Islam yang dilabelkan oleh kerajaan Amerika Syarikat sebagai organisasi pengganas. Pada bulan Oktober 2005, Tariq Ramadan telah ditawarkan untuk memegang jawatan akademik di St. Anthony College, University of Oxford. Beliau memegang juga jawatan sebagai Professor di Oriental Institute, St Anthony’s College di samping menjadi pengajar di Faculty of Theology, University of Oxford.

Selain itu, beliau juga memegang jawatan sebagai Professor Pelawat untuk Fakulti Pengajian Islam di Qatar dan juga University Malaysia Perlis (UNIMAP). Jawatan lain yang dipegang oleh Tariq Ramadan ialah sebagai Senior Research Fellow di Doshisha University yang terletak di Kyoto, Jepun dan sebagai Director of the Research Centre of Islamic Legislation and Ethics (CILE) di Doha, Qatar.

Selain memegang jawatan di dalam bidang akademik, Tariq Ramadan juga ialah Presiden di European Muslim Network (EMN), satu pertubuhan yang menggabungkan tokoh pemikir Islam Eropah. Beliau juga merupakan ahli kepada International Union of Muslim Scholars yang keahliannya terdiri daripada ulama-ulama dan tokoh akademik Islam berpengaruh dari seluruh dunia.

Sebagai seorang jurucakap yang berani dan lantang, Tariq Ramadan juga dikenali melalui penulisan beliau yang banyak menyuarakan pandangan dan suara berkaitan kehidupan dan keadaan masyarakat minoriti Muslim di Eropah. Beliau telah menulis banyak jurnal akademik, artikel, buku dan juga penulisan internet dan juga di blog beliau sendiri.

Penulisan Tariq Ramadan memfokuskan kepada isu-isu berkaitan pemikiran Islam semasa, sirah Rasulullah dan sejarah Islam, ekonomi, politik dan isu-isu antarabangsa khususnya berkaitan Islam Penulisan Tariq Ramadan dilakukan di dalam 3 bahasa, iaitu bahasa Arab, Inggeris dan Perancis. Laman web rasmi Faculty of Oriental Studies, University of Oxford, di bahagian maklumat kakitangan pengajar di carian http://www.orinst.ox.ac.uk/staff/iw/tRamadan.html memaparkan senarai hasil penulisan Tariq Ramadan. Senarai penulisan ini merangkumi buku-buku yang ditulis oleh beliau sendiri dan penulisan dengan kerjasama penulis lain. Senarai penulisan beliau ialah menurut lawan web (sesawang) tersebut adalah seperti:

Laman sesawang rasmi Faculty of Oriental Studies, University of Oxford ini juga menyatakan bahawa, sejak tahun 1991 sehingga 2008, Tariq Ramadan sudah menerbitkan sebanyak 960 hasil sumbangan dalam bidang penulisan, samada penulisan dalam bentuk buku, artikel, ulasan akademik, dan sebagainya. Di dalam satu artikel, Tariq Ramadan juga ada menyebut mengenai jumlah penulisan beliau: “I have also written over 700 articles. In my books and articles, I have written about Muslim identity, democracy, human rights, feminism, freedom of speech and conscience, and the practice of Islam in Europe”.

Tariq Ramadan Dan Kontroversi

Tariq Ramadan merupakan seorang tokoh pemikiran Islam yang dipandang tinggi oleh masyarakat Muslim di seluruh dunia. Sebagai seorang tokoh akademik serta pejuang nasib umat Islam, beliau banyak membentangkan idea dan pemikiran berkaitan dengan keadaan Muslim di Eropah.

Namun begitu Tariq Ramadan juga sering dikaitkan dengan isu-isu kontroversi dan telah dilabelkan dengan pelbagai gelaran sama ada negatif dan positif oleh masyarakat dunia. Antara label yang diberikan kepada beliau ialah seperti doublespeak, ambiguous statements, rhetorical skills, anti-Semite, bridge builder, Martin Luther of Islam dan lain-lain lagi.

Label ini timbul kerana hasil kefahaman dan interpretasi yang berbeza akibat pembacaan hasil penulisan dan kuliah atau temu ramah yang dijalankan bersama Tariq Ramadan. Tariq Ramadan juga pernah dilabel sebagai ‘pengganas’ dan juga ‘penyokong keganasan’ akibat latar belakang beliau sebagai cucu kepada Hassan al-Banna. Hassan al-Banna terkenal di seluruh dunia sebagai pengasas gerakan Ikhwan al-Muslimin yang dituduh membawakan pemikiran politik Islam yang dikatakan radikal.

Tuduhan yang timbul bahawa Tariq Ramadan cuba menghidupkan kembali idea dan perjuangan datuk Hassan al-Banna kepada masyarakat Muslim di Eropah dinafikan sekeras-kerasnya oleh beliau. Tariq Ramadan menegaskan bahawa beliau hanya menyokong idea pembaharuan pemikiran Islam dan cuba memberi nafas segar dalam bidang pemikiran Islam di seluruh dunia. Beliau bukannya menyokong ideologi perjuangan gerakan Ikhwan al-Muslimin.

Tariq Ramadan pernah menjelaskan pendirian bahawa beliau bukanlah penyokong keganasan sebagaimana yang didakwa oleh media Barat dan tersebar di media sosial ataupun media massa di Barat. Bahkan beliau selalu menegaskan bahawa pendirian beliau ialah mempromosikan keindahan dan mesej keamanan yang dibawa oleh Islam kepada masyarakat dunia. Tariq Ramadan juga menjelaskan pendirian beliau sebagai seorang salafi reformist atau pembaharu pemikiran Islam berasaskan ajaran al-Quran dan hadis khususnya kepada Muslim di Eropah dan Barat.

Sebagai seorang Muslim, Tariq Ramadan mengajak umat Islam di seluruh dunia (khususnya di Eropah) untuk kembali kepada ajaran Islam yang sebenar, bukan mengikuti ajaran pemikiran Islam yang dikelirukan oleh Muslim yang mengelirukan dan memburukkan Islam itu sendiri. Tariq Ramadan cuba untuk membersihkan kembali imej Islam yang telah dicemari dan diburukkan oleh musuh Islam dengan pelbagai isu kontroversi pengganas seperti kewujudan gerakan pengganas Islam Pakistan dan Afghanistan.

Begitu juga berkenaan isu perebutan kuasa dan kepimpinan antara sesama Muslim seperti yang boleh dilihat terjadi di Syria, Mesir dan Iraq. Selain itu isu diskriminasi terhadap wanita sebagaimana yang dilaporkan oleh media Barat berlaku di Arab Saudi apabila wanita dilarang melakukan sesuatu tanpa ditemani keluarga atau isteri memberi persepsi negatif masyarakat dunia terhadap Islam. Inilah antara fokus perjuangan utama Tariq Ramadan, iaitu berusaha untuk menaikkan kembali agama Islam dan masyarakat Muslim agar menjadi satu agama dan masyarakat yang senang didekati, mudah diterima serta tidak ditakuti oleh mereka yang bukan Islam, khususnya di Eropah dan Amerika Syarikat.

Pada awal tahun 2018, beliau telah ditahan akibat dikenakan tuduhan merogol oleh 3 orang wanita, walaupun Tariq Ramadan menafikan tuduhan tersebut, tetapi mahkamah Perancis telah menjatuhkan hukuman penjara ke atas beliau. Ada suara-suara mengatakan bahawa tuduhan rogol ini muncul kerana ada beberapa pihak di Eropah yang tidak boleh menerima usaha Tariq Ramadan menyatukan dan mengintegrasikan budaya Eropah dengan Islam, bahkan ada yang takut jika usaha Tariq Ramadan berjaya, ia akan menyebabkan islamisasi tersebar luas. Wallahualam.

Usaha yang dilakukan beliau ini meletakkan beliau sebagai penghubung dan wakil kepada golongan minoriti Muslim untuk menyuarakan pendapat dan pandangan mereka perkara yang berlaku dalam masyarakat setempat.

RUJUKAN:


Benarkah Tiada Haiwan Yang Disakiti Dalam Filem?

“No animals were harmed during this film shooting” (tiada haiwan yang disakiti sepanjang penggambaran filem ini) adalah pesanan standard yang dipaparkan samada ketika permulaan atau penamat tayangan sesebuah filem, dan di Hollywood, hanya filem-filem yang menepati spesifikasi kemanusiaan sebegini (dan ditandakan) sahaja akan ‘disahkan’ oleh American Humane Association.

Semasa awal kebangkitan dunia perfileman di Hollywood, prosedur keselamatan ketika itu cukup lemah, bahkan melibatkan para pelakon.

Waktu itu, perkara yang sukar lagi membosankan adalah untuk mencari seseorang yang kelihatan seperti pelakon utama dalam masa yang singkat. Tetapi melainkan jika ada babak memerlukan pelakon utama untuk melakukan aksi terbang melompat-lompat dari kuda, ada banyak barang-barang murah yang mereka mampu gunakan namun berisiko untuk ced3ra sekiranya kabel terputus.

Adalah sangat biasa bagi haiwan untuk ced3ra, dan tidak ada kerugian besar bagi sesiapa pun jika haiwan mengalami keced3raan. Hanya haiwan yang terlatih sahaja mendapat pengecualian, jadi tidak hairanlah kenapa haiwan yang menjadi pelakon aksi sering mendapat layanan yang lebih baik daripada pelakon manusia.

Antara contoh paling awal adalah salah satu babak dalam filem koboi keluaran tahun 1939, Jesse James, di mana seekor kuda yang ditutup matanya dibiarkan berlari sehingga jatuh dari tebing yang tinggi hingga ia m4ti.

Inilah faktor terawal yang mencetuskan penubuhan American Humane Association (pemberi tanda dagang pada frasa “tidak ada binatang yang disakiti”), tanda dagang “Tidak ada haiwan yang disakiti” turut dikeluarkan pada mana-mana filem yang menepati ciri-ciri dikehendaki AHA sejak bermulanya kontroversi filem itu.

Selepas beberapa ketika, tahap sensitiviti berubah, protokol keselamatan semakin bertambah baik dan menjadi satu kewajaran untuk memberitahu penonton bahawa haiwan yang digunakan tidak berakhir dengan dit3mbak atau dibvnuh, bahkan, langsung tidak perlu diluk4i supaya kelihatan berd4rah untuk membuat filem lebih realistik, jadi penafian “Tidak ada haiwan yang disakiti” kini dilihat di hampir semua karya besar yang menggunakan haiwan.

Seiring peredaran zaman, dengan wujudnya kesan grafik khas yang dihasilkan oleh komputer, tidak mustahil lagi untuk menunjukkan babak haiwan dip3nggal atau diletvpkan tanpa perlu melibatkan haiwan sebenar sama sekali.

Dalam filem seperti itu, tanda dagang biasanya disertai atau digantikan dengan frasa yang ditulis “Scenes showing harm to animals were simulated.” (adegan yang menunjukkan haiwan disakiti adalah simulasi sahaja).

AHA pertama kali menubuhkan sebuah jawatankuasa untuk menyiasat penyalahgunaan terhadap haiwan pada awal abad ke-20, ketika kuda yang digunakan dalam kebanyakan filem Barat berisiko ced3ra di lokasi penggambaran. Ditubuhkan pada tahun 1877, American Humane komited untuk memastikan keselamatan, kesejahteraan dan kesejahteraan haiwan.

American Humane memantau lebih dari 1,000 produksi setiap tahun, membantu memastikan keselamatan dan perlakuan manusiawi terhadap pelakon haiwan.

Semasa penggambaran filem Jesse James pada tahun 1938, seekor kuda yang ditutup matanya dengan pelakon aksi yang menunggangnya dibiarkan berlari ke hujung tebing setinggi 70 kaki hingga jatuh ke dalam sungai. Pelakon aksi itu hanya kehilangan topinya sahaja tetapi kuda itu mengalami patah tulang belakang dan m4ti serta merta.

Didorong oleh kemarahan orang ramai, pihak AHA melalui perjanjian dengan Screen Actors Guild dan Motion Picture Producers and Distributors Association (sekarang Motion Picture Association of America), memperoleh hak untuk memantau segala pergerakan dan tindak tanduk berkaitan layanan terhadap haiwan di set penggambaran filem.

Walau bagaimanapun, memiliki kredit pengesahan atau kebenaran untuk menggunakan tanda dagang itu tidak sentiasa bermaksud bahawa tidak ada haiwan yang disakiti semasa penggambaran.

Melalui gabungan garis panduan pembuatan filem, perwakilan keselamatan yang disahkan dan ulasan penerbitan yang terperinci, Unit Filem & TV mereka yang berpusat di Los Angeles akan memastikan keselamatan dan keselesaan haiwan yang digunakan dalam filem, rancangan TV, iklan, projek langsung ke video dan video muzik adalah terjaga rapi.

Sebuah produksi memperoleh sijil jika memenuhi atau melebihi garis panduan AHA untuk penjagaan dan pengendalian haiwannya. Sekiranya seekor haiwan tetap ced3ra atau terbvnuh walaupun mereka telah mematuhi garis panduan AHA, produksi masih boleh mendapatkan sijil dan menggunakan tanda dagang penafian tersebut dalam filem dan promosi mereka.

Beberapa filem telah menggunakan tanda dagang penafian “Tiada Haiwan Yang Disakiti” tanpa hak dan keizinan dari AHA. Apabila ini berlaku, AHA menghantar surat tuntutan kepada studio dan pengedar yang berkaitan dengan produksi yang menuntut supaya mereka membuang tanda dagang penafian yang tidak sah dari sebarang bentuk penyiaran.

Walau bagaimanapun, penggunaan tanda dagang penafian yang tidak sah tidak boleh menipu semua penonton. AHA memberikan hak penafian dan/atau penilaian untuk setiap produksi yang mereka jayakan secara bersenarai di laman web mereka. Berikut adalah tahap-tahap sistem penilaian AHA:

RUJUKAN:

American Humane: Humane Hollywood : https://americanhumane.org/program/humane-hollywood/


Kisah Silam Robert Downey Jr Dan Bagaimana Beliau Berubah Jadi Lebih Baik

Sebelum dikenali sebagai watak jutawan dan adiwira terkenal Marvel Cinematic Universe (MCU), Downey Jr pernah berdepan detik gelap dalam kehidupannya. Antara tahun 1996 hingga 2001, tempoh tersebut merupakan tempoh kariernya merudum. Dan ia disebabkan oleh satu isu: ketagihan da.d.ah.

Bukan sekali beliau menjadi tumpuan media tabloid kerana ditahan pihak berkuasa atas tuduhan penyalahgunaan da.d.ah. Tanyalah mana-mana pusat pemulihan pada ketika itu, mereka tahu pada satu ketika pernah menerima Downey Jr sebagai pesakit mereka. Tetapi semua usaha untuk mengeluarkannya daripada ketagihan berakhir dengan kegagalan.

Downey Jr sendiri mengakui bergelut dengan ketagihan da.d.ah. Semasa diminta memberi sebab kegagalannya mematuhi program pemulihan ketagihan pada 1999 di hadapan hakim, beliau berkata, “Ia seperti saya mempunyai sen.ap.ang pa.t.ah pada mulut, jari pada bahagian picu dan saya suka rasa besi sen.ja.ta itu.”

Dalam keterangan sama, Downey Jr turut mendakwa masalah ketagihannya bermula sejak berusia lapan tahun. Ini disebabkan oleh bapanya merangkap pelakon dan pengarah legenda Robert Downey Sr turut berdepan masalah sama dan memberi bahan tersebut kepadanya. (BBC News, 1999)

Downey Jr beberapa kali dikenakan hukuman pen.ja.ra atas kesalahan berkaitan da.da.h. Misalnya pada 1997, beliau dipen.ja.rakan selama enam bulan selepas terlepas menghadiri ujian air kencing yang ditetapkan oleh mahkamah. (Welkos, 1997) Kesilapan sama pada 1999 mengakibatkan hakim menjatuhkan hukuman pen.ja.ra selama tiga tahun ke atas Downey Jr. (BBC News, 1999)

Selepas dipen.ja.rakan selama setahun, beliau dibebaskan atas alasan menunjukkan kelakuan baik. Walaupun berjaya bangkit menerusi penampilan dalam drama bersiri Ally McBeal, Downey Jr menganggapnya satu detik paling teruk dalam tempoh tersebut. (Wilde, 2003)

Mungkin itu juga menjelaskan mengapa beliau sekali lagi ditahan pada 2001 atas kesalahan da.d.ah. Bagaimanapun, Downey Jr bernasib baik susulan pindaan undang-undang keadilan berkaitan da.d.ah setahun sebelumnya, beliau hanya dikenakan perintah pemantauan selama tiga tahun dan dihantar ke pusat pemulihan.

Tetapi isu ketagihan da.da.h semasa tempoh ini memberi kesan besar kepada dirinya. Rumahtangga yang didirikan bersama isteri pertamanya pelakon Deborah Falconer berakhir dengan perceraian yang dimuktamadkan pada 2004. Downey Jr turut dipecat daripada produksi Ally McBeal dan terlepas peluang membintang beberapa filem seperti America’s Sweetheart dan Melinda and Melinda. (Reuters, 2001)

Hanya selepas itu, barulah beliau mengakui situasi ini tidak boleh diteruskan dan berusaha mendapatkan bantuan diperlukan untuk keluar daripada ketagihan. Sejak 2003, Downey Jr bebas daripada masalah ketagihan. Semua ini berhasil bukan saja kerana sokongan keluarga (termasuk isteri keduanya Susan Levin), terapi, meditasi, yoga dan program pemulihan 12 langkah.

Malah, Downey Jr mengakui isu ini berjaya dikawal kerana mempelajari seni mempertahankan diri Wing Chun dengan jurulatih Eric Oram. (Rodrick, 2012) Oram kemudiannya menjadi perunding pertarungan membabitkan beberapa filem beliau seperti Avengers: Age of Ultron dan Captain America: Civil W.a.r. Jurulatih itu turut menyokong usaha mendapatkan pengampunan untuk Downey Jr sebelum direalisasikan oleh Gabenor California, Jerry Brown pada 2015.

Beliau juga bertuah kerana masih ada rakan yang sudi memberinya peluang kedua dalam dunia lakonan. Tidak lama selepas dibebaskan, pelakon terkenal Mel Gibson membayar bon insuransnya bagi membolehkan Downey Jr berlakon dalam filem The Singing Detective. Bantuan pelakon filem Braveheart itu membantunya membuat kemunculan semula di Hollywood. (Friedman, 2003)

Selain Gibson, Downey Jr turut menghargai peluang yang diberi oleh penerbit Joel Silver. Sebagai jaminan untuk mengelak beliau kembali menjadi penagih, Silver menerusi produksinya Silver Pictures menyertakan klausa 40% gajinya ditahan sehinggalah produksi filemnya, Gothika tamat sesi penggambaran. Sejak itu, klausa berkenaan menjadi klausa standard dalam setiap kontrak filem lakonan Downey Jr. (Campbell, 2020)

Dari sinilah, beliau mengorak langkah sebagai bintang utama Hollywood sama ada sebagai Stark atau sebagai Sherlock Holmes. Dan kini khabarnya, Downey Jr menyertai produksi filem Oppenheimer, sebuah filem biografi J, Robert Oppenheimer arahan Christopher Nolan. Selain beliau, filem tersebut akan dibintangi oleh Matt Damon (francais Jason Bourne), Emily Blunt (Mary Poppins) dan Cillian Murphy (Peaky Blinders). (Rubin, 2021)

RUJUKAN:

Abdul Patah, F. A. (2021, 2 November). ‘Kalau lihat jasad si DITAPIS, saya tak boleh nak bayangkan’ – Hakim. Berita Harian.

Wilde, J. (2003, 8 November). More than skin deep. The Guardian.

Rubin, R. (2021, 2 November). Robert Downey Jr. and Matt Damon to Star in Christopher Nolan’s ‘Oppenheimer’ Movie. Variety.

Reuters. (2001, 31 Mei). Robert Downey Jr.’s DITAPIS ‘Deal’.

Daud, R. (2021, 2 November). “Saya maafkan tertuduh yang ‘buat’ anak saya” – Bapa Zulfarhan. Astro Awani.

Friedman, R. (2003, 14 Oktober). Mel Gibson’s New ‘Passion’ Is Robert Downey Jr. Fox News.

Welkos, R. W. (1997, 9 Disember). Actor Robert Downey Jr. Given 6-Month DITAPIS Term. Los Angeles Times.

Campbell, S. (2020, 18 Disember). A Forgotten Robert Downey Jr. Movie Hits Netflix Next Month. We Got This Covered.

Rodrick, S. (2012, 17 Oktober). Robert Downey Jr.’s Cosmic Punishment

Rodrick, S. (2012, 17 Oktober). Robert Downey Jr’s Cosmic Punishment. Men’s Journal.